title: Kundalinijooga

text: Kundaliinijoogatunti koostuu hathajoogan asentojen tyyppisistä dynaamisemmista liikesarjoista (kriya), hengitysmenetelmistä (pranayama), rentoutuksesta sekä musiikista, meditaatiosta ja mantroista. Menetelmä on lempeä, vaikka sykettä nostattavia liikesarjojakin löytyy. Harjoituksia tehdään omaan tahtiin ja usein silmät kiinni, omaan olotilaan keskittyen.


title: Kundalinijooga

text: Intialainen joogamestari Yogi Bhajan toi kundaliinijoogan Yhdysvaltoihin vuonna 1969 ja ryhtyi opettamaan menetelmää halukkaille. Tätä ennen kundaliinijoogaa oli opetettu vain mestarilta oppipojalle, eivätkä kundaliinijoogan opit olleet avoimia kaikille.


title: Kundalinijooga

text: Yogi Bhajan teki elämäntyönsä markkinoimalla kundaliinijoogaa läntiselle maailmalle. Hän perusti 3HO-organisaation ja aloitti myös kundaliinijoogan opettajien kouluttamisen. Nykyään kundaliinijoogaa harrastetaan lähes kaikissa Länsimaissa. Suomessakin on mahdollista opiskella kundaliinijoogan opettajaksi.


title: Kundalinijooga

text: Yhdysvaltain kongressi on antanut tunnustukseksi Yogi Bhajanin elämäntyöstä päätöslauselman (The Congressional Resolution), joka on myönnetty aiemmin muun muassa Martin Luther Kingille, Äiti Teresalle ja Paavi Johannes Paavali II:lle.


title: Eurooppalainen pidätysmääräys

text: Eurooppalainen pidätysmääräys on Euroopan unionin jäsenmaiden välinen, perinteisiä muotoja kevyempi tapa luovuttaa rikoksesta epäilty tai rikoksesta tuomittu henkilö jäsenmaasta toiseen.


title: Eurooppalainen pidätysmääräys

text: Euroopan unionin oikeus- ja sisäasiain neuvosto hyväksyi vuonna 2002 puitepäätöksen eurooppalaisesta pidätysmääräyksestä ja jäsenvaltioiden välisistä luovuttamismenettelyistä. Puitepäätös velvoittaa jäsenvaltioita yhdenmukaistamaan lainsäädäntönsä vähintään puitepäätöksessä sovitulle tasolle. Nyttemin kaikki jäsenvaltiot ovat saattaneet voimaan puitepäätöksen edellyttämät lainsäädäntötoimet. Suomessa laki rikoksen johdosta tapahtuvasta luovuttamisesta Suomen ja muiden Euroopan unionin jäsenvaltioiden välillä (1286/2003) tuli voimaan 1. tammikuuta 2004.


title: Eurooppalainen pidätysmääräys

text: Suomessa eurooppalaiseen pidätysmääräykseen perustuvasta luovuttamisesta päättää käräjäoikeus, kun muissa luovutustapauksissa päätökset tekee oikeusministeriö. Käräjäoikeuden päätöksestä valitetaan poikkeuksellisesti suoraan korkeimpaan oikeuteen.


title: Eurooppalainen pidätysmääräys

text: Puitepäätös korvaa aiemmat luovutusjärjestelyt Euroopan unionin piirissä ja jäsenvaltioiden välillä tapahtuva luovuttaminen määräytyy yhdenmukaisten kansallisten säännösten mukaisesti.


title: Eurooppalainen pidätysmääräys

text: Pohjoismaat (Suomi, Ruotsi, Tanska, Norja ja Islanti) allekirjoittivat 15. joulukuuta 2005 sopimuksen rikoksen johdosta tapahtuvasta luovuttamisesta pohjoismaiden välillä (pohjoismainen pidätysmääräys). Sopimus on yhdenmukainen eurooppalaista pidätysmääräystä koskevan puitepäätöksen kanssa. Sopimukseen perustuva lainsäädäntö tuli voimaan 1. tammikuuta 2008.


title: Isokäkikyyhky

text: Isokäkikyyhky ("Macropygia magna") on indonesialainen kyyhkylintu. Sen elinympäristö ulottuu Sulawesistä Timoriin ja alueen pienemmille saarille. Lajin holotyypin kuvaili Alfred Russel Wallace Timorista 1864. Lajista tunnetaan neljä alalajia.


title: Sydänsimpukka

text: Sydänsimpukka ("Cerastoderma edule") on sydänsimpukoiden heimoon kuuluva, merenpohjaan kaivautuneena elävä simpukkalaji, jota esiintyy Koillis-Atlantin rannikoilla. Sitä pyydetään ravinnoksi Pohjanmeren alueella.


title: Sydänsimpukka

text: Sydänsimpukan soikeahko kuori kasvaa yleisesti läpimitaltaan 3–4 senttimetrin pituiseksi ja suurimmillaan 5,6-senttiseksi. Kuoressa on 22–28 säteittäistä harjannetta. Sen väri vaihtelee valkoisesta tai vaaleankeltaisesta tummanruskeaan. Joskus lähellä napoja eli umboja on sinisiä, ruskeita tai punaisia pilkkuja. Kuoren uloimmainen kerros, "periostracum", on kellertävä tai vihertävä, kuoren sisäpinta himmeänvalkoinen.


title: Sydänsimpukka

text: Simpukan ruumis on valkoinen, ja sen vaaleankeltaista vaippaa reunustavat lyhyet, valkoiset hapsut. Lyhyet hengitysputket eli sifonit ovat erilliset koko pituudeltaan ja valkoisten rihmojen peitossa. Suhteellisen pienikokoinen mutta pitkä jalka on valkoinen tai keltainen ja päättyy ohueen, litteään kärkeen.


title: Sydänsimpukka

text: Sydänsimpukka elää Koillis-Atlantin rannikolla Mauritaniasta Barentsinmerelle. Erityisen yleinen se on Pohjanmeressä. Sydänsimpukkaa ei esiinny Itämeressä Tanskan salmien sisäpuolella eikä Välimeressä. Näillä alueilla elää lähisukuinen idänsydänsimpukka.


title: Sydänsimpukka

text: Sydänsimpukat elävät kaivautuneena merenpohjan hienoon soraan, hiekkaan tai hiekansekaiseen liejuun. Ne muodostavat vuorovesivyöhykkeen alaosaan tiheitä populaatioita, joissa voi olla jopa 10 000 yksilöä neliömetrillä. Tavallisimpia elinympäristöjä ovat suojaisat lahdet ja estuaarit, joissa veden suolapitoisuus on vähintään 10 promillea. Sydänsimpukat suodattavat vedestä ravinnokseen planktonia ja muuta orgaanista materiaalia.


title: Sydänsimpukka

text: Sydänsimpukoiden hedelmöitys tapahtuu ulkoisesti, kun koiraat ja naaraat laskevat sukusolunsa veteen. Suurin osa sydänsimpukoista kutee samaan aikaan. Toukat uivat vapaasti vedessä 3–6 viikon ajan ja laskeutuvat sitten pohjaan, jossa kokevat muodonmuutoksen kuorellisiksi simpukoiksi. Tyypillisesti sydänsimpukat elävät 2–4 vuotta.


title: Sydänsimpukka

text: Sydänsimpukoita kalastetaan pohjatroolareilla ja pohjahara-aluksilla pääasiassa Alankomaissa, Britteinsaarilla ja Ranskassa. Vuonna 1999 kokonaissaalis oli hieman yli 70 000 tonnia, josta Alankomaiden osuus oli 72 % ja Britannian 20 %. Vuosituhanteen vaihteessa saaliit kuitenkin romahtivat, minkä jälkeen ne ovat jääneet alle 20 000 tonniin vuodessa. Suurin osa sydänsimpukoista käytetään elintarviketeollisuudessa joko tuoreina tai säilykkeinä.


title: Juovakäkikyyhky

text: Juovakäkikyyhky ("Macropygia unchall") on kaakkoisaasialainen kyyhkylintu. Sen elinympäristö ulottuu Kashmirista Himalajan kautta Kiinan kaakkoisosiin, Indokiinaan, Malakan niemimaalle ja Indonesiaan keskiosiin. Lajista tunnetaan kolme alalajia. Sen holotyypin kuvaili Johann Georg Wagler 1827.


title: Nikolai Rynin

text: Nikolai Aleksejevitš Rynin (, 12. joulukuuta 1887 – 28. heinäkuuta 1942) oli venäläinen insinööri ja opettaja sekä eräs Neuvostoliiton avaruuslentojen pioneereja.


title: Nikolai Rynin

text: Hän aloitti työuransa rautatieinsinöörinä. Vuonna 1906 hän alkoi kiinnostua lentokoneista. Hän tutki työnsä ohella ilmailun tekniikkaa. Hän opetteli lentämään kuumailmapallolla ja lentokoneella. Neuvostoliitossa hän eteni Leningradissa ilmailu- ja avaruustekniikkaa opettavaksi professoriksi, joista aiheista hän kirjoitti useita popularisoivia teoksia.


title: Nikolai Rynin

text: Huhtikuussa 1918 Rynin julkaisi ”Byloye”-lehdessä Nikolai Kibalchichin kuvauksen miehitetystä rakettialuksesta. Vuosien 1928 ja 1932 välillä hän julkaisi yhdeksänosaisen Avaruustekniikan tietosanakirjan "Mezhplanetnye Soobschniya" (”Interplanetaarinen viestintä”). Sarjan yksi osa käsittelee Konstantin Tsiolkovskia, jonka työhön Ryninin työ paljolti perustui. Rynin oli kirjeenvaihdossa muun muassa yhdysvaltalaisen rakettitutkijan Robert H. Goddardin kanssa, ainakin vuonna 1926.


title: Nikolai Rynin

text: Rynin kuoli natsi-Saksan piirittämässä Leningradissa nälkään vuonna 1942.


title: Medinet Habu

text: Medinet Habu voi paikannimenä viitata joko Ramses III:n kuolintemppeliin tai laajempaan temppelialueeseen sen ympärillä.


title: Medinet Habu

text: Medinet Habu on tärkeä egyptiläinen arkeologinen kohde ja turistinähtävyys nykyisen Luxorin länsirannalla. Se oli Länsi-Theban hallintokeskus uuden valtakunnan loppuaikoina muinaisessa Egyptissä.


title: Medinet Habu

text: Medinet Habu oli varhaisimpia Amonin palvonnalle omistettuja paikkoja Theban alueella. Ramses III rakennutti Medinet Habuun kuolintemppelinsä, joka on alueen huomattavin yhä pystyssä oleva muistomerkki. Se rakennettiin Hatšepsutin ja Thutmosis III:n rakennuttaman Amonille omistetun temppelin viereen.


title: Émilie

text: Émilie on Kaija Saariahon säveltämä ooppera vuodelta 2009. Libreton on kirjoittanut Amin Maalouf, ja teos sai kantaesityksensä Lyonin oopperassa 1. maaliskuuta 2010. Oopperan ainoan roolin kantaesityksessä esittää sopraano Karita Mattila, jolle teos on sävelletty. Myöhempiä esityksiä on jo sovittu Amsterdamiin ja Lontooseen. Yleisradio ja Ranskan radio toteuttivat oopperan radioinnin 3. huhtikuuta 2010.


title: Émilie

text: Saariaho ja Mattila olivat kehitelleet ideaa yhden naisen teoksesta vuodesta 2001 saakka. Lopullisen aiheen Saariaho keksi vuonna 2007, ja sävellystyö valmistui kesäkuussa 2009. Teos kertoo ranskalaisen oppineen Émilie du Châtelet’n viimeisistä päivistä. Sen teemoja ovat miehen ja naisen välisen rakkauden ohella tiedon ja totuuden rakkaus. Saariahoa kiehtoi Émilie du Châtelet’ssa hänen ristiriitaisuutensa ja mittavat saavutuksensa aikana, jolloin naisten odotettiin vain hankkiutuvan hyviin naimisiin. Yksinäytöksisessä oopperassa on yhdeksän kohtausta:Orkesterina on kamariorkesteri, johon kuuluu cembalo. Lisäksi sävellyksessä käytetään elektroniikkaa.


title: Émilie

text: Suomessa oopperan ensi-ilta on 2. huhtikuuta 2015 Kansallisoopperassa.


title: Tunbūr

text: Tunbūr (myös tanbūr tai tambūr) on yleisnimitys Lähi-idässä ja Keski-Aasiassa enimmäkseen käytetyille näppäiltäville, ohut- ja pitkäkaulaisille luutuille. Tunbūrin pituus vaihtelee 40−120 cm:n välillä ja sen kaikukoppa on suhteellisen pieni ja munanpuolikkaan muotoinen.


title: Tunbūr

text: Soittimessa on kaksi tai kolme kieltä. Kielet voivat myös olla 2-3 kertaisia. Tunbūrin kaula on varustettu siirrettävillä nauhoilla, joita voi olla 10-24 kappaletta.


title: Tunbūr

text: Tunbūr-nimeä käytetään islamilaisilla alueilla myös maljalyyrasta.


title: Philip Glenister

text: Philip Glenister (s. 10. helmikuuta 1963) on brittiläinen näyttelijä, joka tunnetaan parhaiten Gene Huntin roolista televisiosarjassa "Life on Mars" ja sen spin off -sarjassa "Ashes to Ashes".


title: Philip Glenister

text: Philip Glenister syntyi ja kasvoi Lontoossa. Hän on ohjaaja John Glenisterin poika, ja myös hänen vanhempi veljensä Robert on näyttelijä. Glenister meni naimisiin näyttelijä Beth Goddardin kanssa vuonna 2006. Pariskunnalla on kaksi lasta.


title: Luzoninleppälintu

text: Luzoninleppälintu ("Rhyacornis bicolor") on Filippiineillä elävä pieni sieppolaji.


title: Luzoninleppälintu

text: Pienen luzoninleppälinnun ruumiinpituus on noin 15 senttiä. Koiraan yläruumis on liuskekivensininen ja siivet tummanruskeat. Vatsa ja pyrstö ovat silmiinpistävän kastanjanpunaisia. Naaraan väritys on laimeampi. Sen vatsa ja pyrstöä ovat ruskeat, eivätkä naaraat siten ole yhtä huomiota herättäviä kuin koiraat.


title: Luzoninleppälintu

text: Luzoninleppälintu on Filippiineillä kotoperäinen laji. Sen levinneisyysalue kattaa arviolta 7 200 neliökilometriä. Aiemmin lajin uskottiin elävän vain Luzonin saarella, mutta 1960-luvulla luzoninleppälintuja löydettiin myös Mindoron saaren keskiosista. Luzonissa laji elää Sierra Madre -vuorilla ja Cordillera Centralin eteläosissa. Kannan kooksi arvioidaan 2 500–10 000 lintua. Se ei ole missään yleinen ja on todennäköisesti taantumassa. Luzoninleppälinnun uhkia ovat hakkuiden ja kaivostoiminnan aiheuttama kotipurojen saastuminen ja liettyminen. Lajia haittaavat myös maataloudessa käytettävät kemikaalit, jotka pilaavat vedenlaatua ja vähentävät ravinnon määrää. Maanviljelyä ja metsänhakkuita harjoitetaan jopa Mount Pulagin kansallispuistossa Luzonissa. Lajia tavataan myös Northern Sierra Madren luonnonpuistossa Luzonissa ja Mt. Iglit-Bacon kansallispuistossa Mindorossa.


title: Luzoninleppälintu

text: Lajin elinympäristöä ovat kivien reunustamien purojen ympäristöt yli 300 metrin korkeudessa merenpinnasta. Luzoninleppälintujen asuttamat purot ovat tyypillisesti puhtaita, nopeasti virtaavia ja rauhallisia, joita reunustava ympäristö vaihtelee trooppisista vuoristometsistä ja mäntymetsistä pensaikkoihin ja vähäpuustoisiin alueisiin.


title: Luzoninleppälintu

text: Useimmista heimonsa lajeista poiketen luzoninleppälinnun ääntely on korkeaäänistä kimakkaa vihellystä. Linnut etsivät hyönteisiä kivien joukosta ja joenreunoilta puikkelehtien kiveltä kivelle. Luzoninleppälinnut voivat napata saaliin sekä maasta että lennosta. Pesimäkausi on tavallisesti kesä–elokuussa, mutta poikasia on havaittu muinakin aikoina vuodesta, joten lisääntymisaika saattaa vaihdella jonkin verran. Pesivä pariskunta voi pitää hallussaan jopa 500 metriä puronvartta. Usein männynneulasilla vuoratun pesänsä luzoninleppälinnut rakentavat samoille rantakiville, joilta hankkivat ruokansa. Yhdessä pesueessa on 2–4 munaa. Luzoninleppälinnut voivat vaellella jonkinlaisia matkoja lisääntymiskauden ulkopuolella, mutta ne eivät tee vuodenaikoihin sidottuja varsinaisia muuttomatkoja muuttolintujen tapaan.


title: Điện Biên

text: Điện Biên on maakunta Vietnamin luoteisnurkassa, Tây Bắcin alueella, Laosin ja Kiinan vastaisella rajalla. Sen pinta-ala on 9 562,5 km², ja vuonna 2009 maakunnassa oli 491 046 asukasta. Sen pääkaupunki on nimeltään Điện Biên Phủ.


title: Điện Biên

text: Điện Biên tunnetaan erityisesti Điện Biên Phủn taistelusta, joka käytiin Điện Biên Phủn kaupungin lähellä 56 päivän ajan alkaen 13. maaliskuuta 1954 Ranskan ja Pohjois-Vietnamin välillä. Taistelu- ja leiripaikoista, bunkkereista ja hautausmaasta on tullut matkailunähtävyyksiä.


title: Điện Biên

text: Merkittäviä luontokohteita maakunnan alueella ovat Pa Khoan -järvi, Pa Thomin ja Tham Puan luolat sekä mineraalipitoiset kuumat lähteet Hua Pe ja U Va.


title: Điện Biên

text: Muong Thanhin lentoasema oli tärkeä taistelun voittamisessa. Nykyisin sitä laajennetaan palvelemaan paremmin koti- ja ulkomaanliikennettä. Sinne on Hanoista lentoyhteys, jonka vaihtoehtona on 16 tunnin bussimatka.


title: Afrin

text: Afrīn (, ) on kaupunki Syyrian luoteisosassa. Se on osa Aleppon maakuntaa ja Afrinin piirikuntaa. Afrinin piirikunnan koko on 2 033 km². Afrinin kaupungin väkiluku oli vuonna 2004 yhteensä 36 562.


title: Afrin

text: Afrin-nimen alkulähteestä on monta teoriaa, joilla on kuitenkin sama alkulähde. Sen on arvioitu juontavan juurensa kurdin kielen ilmaisusta "ava riwen", joka tarkoittaa punaista ja epäpuhdasta vettä. Toisten arvioiden mukaan sana juontaisi juurensa sanasta "avrin", joka tarkoittaa virtaavaa vettä. Afrin mainitaan kuitenkin ensimmäistä kertaa muodossa "Apre" assyrialaisissa kirjoissa 800-luvulta. Jotkut uskovat Afrinin tulevan sanasta "afro", joka tarkoittaa hedelmällistä maaperää aramean kielellä.


title: Afrin

text: Syyrian sisällissodan aikana kurdien sotilasjärjestö YPG otti vallan alueella ja Afrinin alue julistettiin itsehallinnolliseksi kantoniksi. Isis hyökkäsi aluetta vastaan vuonna 2013, mutta hyökkäys torjuttiin. Al-Nusran rintama hallitsee joitakin alueita Afrinin kantonin ulkopuolella. Kurdit ovat syyttäneet järjestöä hyökkäyksen valmistelusta aluetta vastaan.


title: Afrin

text: Maaliskuun 18. päivä 2018 Turkki ilmoitti sen tukemien Syyrian kapinallisjoukkojen valloittaneen kokonaan kaupungin keskustan.


title: Akankaalit

text: Akankaalit, joskus "akanhuulet" ("Ajuga") on huulikukkaiskasvien heimoon kuuluva kasvisuku, jossa on noin 40–50 lajia.Akankaalien lajeista kolmea tavataan Suomessa. Kartioakankaali ("Ajuga pyramidalis") on maan lounais- ja eteläosissa (lähinnä Uudenmaan alueella) niityillä, metsiköissä ja laitumilla kasvava sinikukkainen karvainen ruoho, joka on muinaistulokas. Rönsyakankaali ("Ajuga reptans") on Suomessa koriste- ja maanpeittokasvina käytetty laji, joka on joskus villiintynyt luontoon. Kolmas laji hammasakankaali ("Ajuga genevensis") esiintyy satunnaisena tulokaslajina.


title: Kuljettajantutkinto

text: Kuljettajantutkinto on ajokortin luovuttamisen edellytyksenä oleva tutkinto, joka koostuu ajokorttiluokasta riippuen ajo-, käsittely- ja teoriakokeista. Kuljettajantutkintoon hyväksymisen edellytyksenä on poliisin myöntämä ajokorttilupa, ikävaatimuksen täyttyminen ja ajokorttiluokkakohtaisesti esimerkiksi saatu ajo- tai teoriaopetus, harjoitteluluvalla suoritettu harjoittelu, aikaisemmin saadut ajo-oikeudet tai hankittu ajokokemus.


title: Kuljettajantutkinto

text: Kuljettajantutkinnon hyväksytysti suorittaneelle kokelaalle luovutetaan todistus kuljettajantutkinnon suorittamisesta. Todistuksella on yhden kuukauden ajo-oikeus Suomessa Ahvenanmaata lukuun ottamatta, ja se vaihdetaan "ajokorttiin" sen valmistuttua tutkinnon järjestäneessä tutkintotoimipaikassa, kun kyseessä on ensimmäinen auton ajo-oikeus tai aikaisempi kortti on lyhytaikainen. Muissa tapauksissa ajokortin luovuttaa poliisi. Ahvenanmaalla asuville ja erityisestä syystä myös muualla Suomessa asuville voidaan todistuksen sijasta antaa "väliaikainen ajokortti", jolla ajo-oikeus on voimassa myös Ahvenanmaalla, Ruotsissa, Norjassa ja Tanskassa.


title: Sea-Doo

text: Sea-Doo on Bombardier Recreational Productsin omistama vesiskootterimerkki. Nimi on muunnos yhtiön moottorikelkka-merkistä, Ski-Doosta.


title: Vancouverin metropolialue

text: Vancouverin metropolialue () on Vancouverin kaupungin muodostama metropolialue Brittiläisessä Kolumbiassa, Kanadassa. Alueen väkiluku on 2 116 581 asukasta (2006). Alueen pääkaupunkina toimii Vancouverin kaupunki, mutta hallinnollinen keskus on Burnabyn kaupungissa.


title: Vancouverin metropolialue

text: Ennen alueen luomista alueen kunnat ja kaupungit tekivät yhteistyötä vesi ja viemäriverkoston rakentamisessa alueelle. Suur-Vancouverin viemäröinti piiri (Greater Vancouver Sewerage and Drainage District (GVSDD)) perustettiin vuonna 1914 ja Suur-Vancouverin vesipiiri (Greater Vancouver Water District (GVWD)) vuonna 1926. Suur-Vancouverin alueellinen piiri (Greater Vancouver Regional District (GVRD)) perustettiin vuonna 1967, joka vuonna 2007 nimettiin uudelleen Metro Vancouveriksi. Brittiläisen Kolumbian hallitus ei hyväksynyt nimenvaihdosta ja tämän vuoksi fyysistä aluetta kutsutaan edelleen GVRD:ksi, vaikka talousalue on Metro Vancouver.


title: Vancouverin metropolialue

text: Vancouverin metropolialueeseen kuuluu kolmetoista, provinssin kolmestakymmenestä suurimmasta asuinalueesta. Alue kattaa kaikkiaan 2 877,36 km² ja siiheen kuuluu 21 kuntaa, kaupunkia ja kylää sekä yksi kunnallishallinnoton alue.


title: Vancouverin metropolialue

text: Abbotsfordin kaupunki on yhteistyössä ainoastaan luonnonpuistojen osalta.


Jääkiekon maailmanmestaruuskilpailut 1972 pelattiin A-sarjan osalta Prahassa, Tšekkoslovakiassa. B- ja C-sarjaa isännöi Romania, Bukarest ja Miercurea Ciuc. Ranska boikotoi B-sarjaa.


title: Jääkiekon maailmanmestaruuskilpailut 1972

text: Kisat olivat ensimmäiset joissa sallittiin ammattilaispelaajien osallistuminen.


text: Sveitsi putosi B-sarjaan.


text: 1. kierros


text:
2. kierros
Puola nousi A-sarjaan. Norja ja pois jäänyt Ranska putosivat C-sarjaan.


text: Itävalta ja Italia nousivat B-sarjaan.


title: Melanesiankäkikyyhky

text: Melanesiankäkikyyhky ("Macropygia mackinlayi") on Melanesian saaristossa elävä kyyhkylintu, josta tunnetaan neljä alalajia. Lajin holotyypin kuvaili Edward Pierson Ramsay Vanuatun Tannasta 1878.


title: Papuankäkikyyhky

text: Papuankäkikyyhky ("Macropygia nigrirostris") on Papua-Uudessa-Guineassa ja Bismarckinsaaristossa elävä kyyhkylintu. Lajin holotyypin kuvaili Tommaso Salvadori Arfakin ja Warbusin saarilta 1875.


title: Pikkukäkikyyhky

text: Pikkukäkikyyhky ("Macropygia ruficeps") on kaakkoisaasialainen kyyhkylintu. Sen elinympäristö ulottuu Myanmarista ja Etelä-Kiinasta Indokiinaan, Malakan niemimaalle ja Indonesiaan aina Timoriin saakka. Siitä tunnetaan kahdeksan alalajia. Lajin holotyypin kuvaili Coenraad Jacob Temminck Jaavalta 1834.


title: Ruusukäkikyyhky

text: Ruusukäkikyyhky ("Macropygia amboinensis") on Sulawesista itään Indonesian ja Papua-Uuden-Guinean saaristoissa elävä kyyhkylintu. Siitä tunnetaan 15 alalajia. Lajin holotyypin kuvaili Carl von Linné Ambonista 1766.


title: HMS Malcolm (D19)

text: HMS Malcolm (viirinumerot D19 ja I19) oli Britannian Kuninkaallisen laivaston Scott-luokan laivueenjohtaja, joka palveli toisessa maailmansodassa.


title: HMS Malcolm (D19)

text: Alus tilattiin huhtikuussa 1917 Cammell Lairdilta Birkenheadistä osana vuosien 1916-1917 laivasto-ohjelmaa. Aluksen köli laskettiin 27. maaliskuuta 1918 ja se laskettiin vesille 29. toukokuuta 1919. Alus valmistui vasta 14. joulukuuta.


title: HMS Malcolm (D19)

text: "HMS Malcolm" palveli 1921 Atlantin laivaston 5. Hävittäjälaivueessa, jossa se palveli reserviin siirtoonsa saakka, missä se palveli laivueenjohtajana.


title: HMS Malcolm (D19)

text: "HMS Malcolm" palasi palvelukseen sijoitettuna Portsmouthiin 16. Hävittäjälaivueen laivueenjohtajaksi tehtävänään sukellusveneidentorjunta Englannin kanaalissa sekä lounaisen reitin alueella. Alus siirrettiin toukokuussa 1940 Doverin alaisuuteen avustamaan liittoutuneiden joukkojen evakuoinnissa Hollannin satamista.


title: HMS Malcolm (D19)

text: "HMS Malcolm" osallistui 15. toukokuuta Hollannin rannikolla operaatio Ordnanceen ja edelleen Dunkerquen evakuointiin 26. toukokuuta - 4. kesäkuuta, jona aikana alus teki kahdeksan evakuointimatkaa. Aluksen viirinumero vaihdettiin toukokuussa I19:ksi. Se palasi operaation päätyttyä laivueeseensa Harwichiin.


title: HMS Malcolm (D19)

text: "HMS Malcolm" siirrettiin heinäkuussa maihinnousuntorjuntapartiontiin (Group 3) yhdessä risteilijä "HMS Cardiffin", hävittäjien "HMS Anthonyn", "HMS Veteranin", "HMS Wild Swanin" ja "HMS Wivernin" sekä korvettien "HMS Mallardin", "HMS Pintailin", "HMS Puffinin" ja "HMS Sheldraken" kanssa. Alus osallistui samalla Pohjanmeren saattueiden suojaamiseen osana 18. Hävittäjälaivuetta.


title: HMS Malcolm (D19)

text: "HMS Malcolm" määrättiin 1. elokuuta yhdessä "HMS Wild Swanin" ja "HMS Ambuscaden" kanssa täydentämään rannikkosaattue FS38 suojaa. Alus joutui yhdessä "HMS Verityn" kanssa kuuden Saksan laivaston troolarin ja kolmen E-veneen hyökkäyksen kohteeksi, jolloin yksi troolari ja yksi E-vene tuhoutui. Se oli 4. elokuuta maihinnousuntorjuntapartiossa Group 3:n mukana. Alus hyökkäsi 10. elokuuta Ostendissa olevia maihinnousuveneitä vastaan yhdessä "HMS Wild Swanin" ja "HMS Veteranin" kanssa ja sama osasto hyökkäsi muutamaa päivää myöhemmin Boulogneen.


title: HMS Malcolm (D19)

text: "HMS Malcolm" määrättiin 22. elokuuta yhdessä "HMS Veteranin", "HMS Wild Swanin" ja "HMS Wivernin" kanssa läntisen reitin alaisuuteen suojaamaan Atlantin saattueita. Alus siirtyi 30. elokuuta Liverpooliin. Alus suojasi vuoden kuluessa 29:ää Atlantin saattuetta ja kolmea Gibraltarille matkaavaa saattuetta, joista kymmentä vastaan hyökättiin.


title: HMS Malcolm (D19)

text: "HMS Malcolm" siirrettiin helmikuussa 1941 vasta perustettuun 8. Saattajaryhmään, jonka muodostivat hävittäjät "HMS Watchman", "HMS Sardonyx", "HMS Scimitar" ja "HMS Rockingham" sekä Flower-luokan korvetit "HMS Arabis", "HMS Verbena", "HMS Violet", "HMS Monkshood", "HMS Petunia" ja "HMS Dahlia". Alus suojasi 29. kesäkuuta ryhmän mukana saattuetta HX133, kun se upotti Saksan laivaston sukellusveneen "U-651" yhdessä "HMS Violetin", "HMS Scimitarin", "HMS Arabiksen" sekä miinanraivaaja "HMS Speedwellin" kanssa ().


title: HMS Malcolm (D19)

text: "HMS Malcolm" muutettiin helmikuussa 1942 lyhyen kantaman saattajaksi. Alus törmäsi "HMS Burnhamin" kanssa suojatessaan saattuetta. Saattajaryhmä lakkautettiin heinäkuuhun mennessä saattajien uudelleen organisoinnin yhteydessä.


title: HMS Malcolm (D19)

text: "HMS Malcolm" vapautettiin saattuetehtävistä ja se siirrettiin avustamaan Maltaa. Alus suojasi 11. elokuuta lentotukialus "HMS Furiousia" yhdessä "HMS Keppelin", "HMS Venomousin", "HMS Wolverinen" ja "HMS Wrestlerin" kanssa Maltan lentokonetäydennysoperaatiossa Bellowsissa, joka oli osa operaatio Pedestalia. Osasto joutui seuraavana päivänä Italian laivaston sukellusveneen "Dagaburin" hyökkäyksen kohteeksi.


title: HMS Malcolm (D19)

text: "HMS Malcolm" suojasi 16. elokuuta lentotukialus "HMS Furiousia" ja risteilijä "HMS Charybdistä" yhdessä "HMS Laforeyn", "HMS Lookoutin", "HMS Lightningin", "HMS Antelopen", "HMS Wishartin", "HMS Derwentin", "HMS Keppelin", "HMS Bicesterin", "HMS Eskimon", "HMS Somalin" ja "HMS Venomousin" kanssa toimitettaessa lentokonetäydennystä Maltalle operaatio Baritonessa.


title: HMS Malcolm (D19)

text: "HMS Malcolm" siirrettiin syyskuussa suojaamaan Jäämeren saattueita. Alus suojasi 2. syyskuuta saattuetta PQ18 Loch Ewestä yhdessä "HMS Campbellin", "HMS Eskdalen" ja "HMS Farndalen" kanssa, kunnes Islannista saapuneet saattajat ottivat vastuun suojaamisesta. Alus erkani 7. syyskuuta saattueesta, minkä jälkeen se palasi Atlantin saattueiden suojaksi.


title: HMS Malcolm (D19)

text: "HMS Malcolm" määrättiin lokakuussa osallistumaan Pohjois-Afrikan maihinnousuun. Alus suojasi lokakuusta alkaen saattueita kotimaasta Gibraltarille valmistauduttaessa operaatioon. Alus liittyi marraskuussa brittiläiseen laivasto-osastoon suojaamaan Algerin maihinnousua, jossa se vaurioitui rannikkotykistön tulessa.


title: HMS Malcolm (D19)

text: "HMS Malcolm" vapautettiin joulukuussa operaatiosta, minkä jälkeen se palasi kotimaahan korjattavaksi. Alus palasi palvelukseen tammikuussa 1943, jolloin se palasi Atlantin saattueiden suojaksi. Telakalla ollessa alukselle oli asennettu merivalvontatutka tyyppiä 271, Hedgehog-sukellusveneentorjuntaheitin sekä radiopeilausjärjestelmä.


title: HMS Malcolm (D19)

text: "HMS Malcolm" siirtyi maaliskuussa Gibraltarille. Alus liittyi 21. maaliskuuta joukkojenkuljetussaattueeseen WS28 yhdessä "HMS Quadrantin", "HMS Witchin" ja "HMS Wolverinen" kanssa, kun saattueesta oli eronnut saattue KMF11 Gibraltarille. Alus erkani 27. toukokuuta saattueesta sen saavuttua Freetowniin. Se kuitenkin jäi Freetowniin suojaamaan Atlantin saattueita.


title: HMS Malcolm (D19)

text: "HMS Malcolm" liittyi 6. toukokuuta Freetowniin saapuneeseen saattueeseen WS29 yhdessä "HMS Rapidin" ja "HMS Wolverinen" kanssa. Alus erkani 17. toukokuuta Kapkaupungissa saattueesta, minkä jälkeen se palasi Freetowniin yhdessä muiden saattajien kanssa.


title: HMS Malcolm (D19)

text: "HMS Malcolm" palasi 1944 kotimaahan, jossa se sijoitettiin rannikkosaattueiden suojaksi. Alus ei kuitenkaan osallistunut Normandian maihinnousuun. Se poistettiin palveluksesta Euroopan sotatoimien päätyttyä, jolloin se siirrettiin reserviin.


title: HMS Malcolm (D19)

text: "HMS Malcolm" sijoitettiin kesäkuussa poistolistalle. Alus myytiin heinäkuussa romutettavaksi BISCOlle, joka siirsi sen T W Wardille Barrowiin. Alus saapui 27. heinäkuuta hinattuna romuttamolle.


title: John Michael Hayes

text: John Michael Hayes (11. toukokuuta 1919 Worcester, Massachusetts – 19. marraskuuta 2008 Hanover, New Hampshire) oli yhdysvaltalainen käsikirjoittaja.


title: John Michael Hayes

text: Hayes teki käsikirjoituksen neljään Alfred Hitchcockin ohjaamaan elokuvaan: "Takaikkuna" (1954), "Varkaitten paratiisi" (1955), "Mutta... kuka murhasi Harryn?" (1955) ja "Mies joka tiesi liikaa" (1956).


title: John Michael Hayes

text: "Takaikkunan" käsikirjoituksesta Hayes oli ehdolla Oscar-palkinnon saajaksi. Toisen Oscar-ehdokkuutensa hän sai elokuvan "Peyton Place – vihan tyyssija" käsikirjoituksesta vuonna 1957. Hayesin muihin elokuviin kuuluu muun muassa "Huhu" (1961).


title: HMS Mackay

text: HMS Mackay oli Britannian Kuninkaallisen laivaston Scott-luokan laivueenjohtaja, joka palveli toisessa maailmansodassa.


title: HMS Mackay

text: Alus tilattiin huhtikuussa 1917 Cammell Lairdilta Birkenheadistä nimellä "HMS Claverhouse", mikä vaihdettiin vielä vuoden 1917 aikana "HMS Mackayksi". Aluksen köli laskettiin 5. huhtikuuta 1918 telakkanumerolla 850 ja se laskettiin vesille 21. joulukuuta.


title: HMS Mackay

text: "HMS Mackay" palveli sotien välillä sekä Välimeren että Atlantin laivastoissa. Alus liitettiin 1938 Kotilaivaston 2. Sukellusvenelaivuueseen emäalukseksi.


title: HMS Mackay

text: "HMS Mackay" määrättiin syyskuussa 1939 Plymouthiin 11. Hävittäjälaivueen johtoalukseksi saattueiden suojaksi sekä sukellusveneiden torjuntaan Kanaalin ja luoteisen reitin alueella. Laivueen muut alukset olivat V- ja W-luokkien hävittäjät "HMS Vanquisher", "HMS Vansittart", "HMS Vimy", "HMS Walker", "HMS Warwick", "HMS Whirlwind" ja "HMS Winchelsea". Alus suojasi laivueen mukana saattuetta OB3, kun se sekä "HMS Winchelsea" erkanivat saattueesta avustamaan toisiinsa törmänneitä "HMS Walkeria" ja "HMS Vansittartia".


title: HMS Mackay

text: "HMS Mackay" suojasi 24. helmikuuta 1940 Gibraltarilta saapuvaa saattuetta HG19 yhdessä "HMS Bidefordin", "HMS Leithin", "HMS Walpolen" ja "HMS Winchelsean" kanssa. Alus erkani 27. helmikuuta Irlanninmerellä saattueesta.


title: HMS Mackay

text: "HMS Mackay" siirrettiin 24. toukokuuta Doverin alaisuuteen evakuoimaan joukkoja mannermaalta. Alus evakuoi 26. toukokuuta 581 sotilasta Dunkerquesta Doveriin. Alus teki seuraavana päivänä uuden matkan. Se törmäsi 28. toukokuuta "HMS Montrosen" kanssa, minkä seurauksena alus piti ajaa matalikolle. Aluksen propellit vaurioituivat ja se piti siirtää telakalle korjattavaksi.


title: HMS Mackay

text: "HMS Mackay" palasi kesäkuussa palvelukseen, jolloin se määrättiin evakuoimaan joukkoja Brestistä operaatio Cyclessä. Alus siirrettiin heinäkuussa Harwichiin 16. Hävittäjälaivueeseen suojaamaan saattueita sekä partioimaan Pohjanmerellä.


title: HMS Mackay

text: "HMS Mackay" osallistui 12. helmikuuta 1942 laivueenharjoitukseen, josta se erkani etsimään Saksan laivaston taisteluristeilijöitä "Gneisenauta" ja "Scharnhorstia" sekä risteilijä "Prinz Eugenia", jotka matkasivat Brestistä Kanaalia pitkin Wilhelmshaveniin.


title: HMS Mackay

text: "HMS Mackay" määrättiin maaliskuussa telakalle muutettavaksi lyhyen kantaman saattajaksi. Alukselle asennettiin muun muassa tutka tyyppiä 271. Alus palasi palvelukseen syyskuussa, jolloin se suojasi Jäämeren saattueita PQ18 sekä QP14 yhdessä "HMS Ansonin", "HMS Duke of Yorkin", "HMS Jamaican", "HMS Bramhamin", "HMS Keppelin" ja "HMS Montrosen" kanssa. Osasto tuki samalla liittoutuneiden tukikohtaa Huippuvuorilla operaatio Gearboxissa.


title: HMS Mackay

text: "HMS Mackay" taisteli 7. maaliskuuta 1943 saattueen kimppuun hyökänneitö Saksan laivaston E-veneitä vastaan yhdessä moottoritorpedoveneiden MTB-17, MTB-20 ja MTB-21 kanssa.


title: HMS Mackay

text: "HMS Mackay" siirrettin tammikuussa 1944 läntisen reitin alueelle. Alus suojasi 5. tammikuuta Mounts Bayn edustalla saattuetta WP457 E-veneiden hyökkäykseltä, jossa upposi kaksi kauppalaivaa sekä troolari "HMS Wallasea". Se palasi helmikuussa Harwichiin.


title: HMS Mackay

text: "HMS Mackay" määrättiin osallistumaan Normandian maihinnousuun. Alus liittyi 3. kesäkuuta muodostettavaan 102. Saattajaryhmään yhdessä "HMS Southdownin", "HMS Potentillan", "HMS Vervainin" ja kahden lautan kanssa. Operaatiota viivytettiin seuraavana päivänä vuorokaudella.


title: HMS Mackay

text: "HMS Mackay" siirtyi Thames-joen suistoon, jossa se kohtasi saattueen ETM2. Saattueeseen kuului 25 moottorialusta sekä kaksi muuta alusta, joihin oli kuormattu itäistä maihinnousualuetta varten varustettu divisioona. Se saattoi 6. kesäkuuta saattueen yhdessä korvettien "HMS Poppyn" ja "HMS Staticen" kanssa Spitheadiin, josta ne purjehtivat seuraavana päivänä edelleen sillanpäähän.


title: HMS Mackay

text: "HMS Mackay" palasi 8. kesäkuuta Thames-joen suistoon. "HMS Neptune" vapautti seuraavana päivänä aluksen tehtävästä, minkä jälkeen se palasi laivueeseensa Harwichiin Pohjanmeren saattueiden suojaksi.


title: HMS Mackay

text: "HMS Mackay" määrättiin toukokuussa 1945 tukemaan Norjan satamien haltuunottoa. Alus suojasi 16. toukokuuta yhdessä "HMS Viceroyn" kanssa miinanraivaajia, jotka raivasivat Trondheimin edustan merireitin. Alus määrättiin kesäkuussa Noren alaisuuteen.


title: HMS Mackay

text: "HMS Mackay" siirrettiin Euroopan sotatoimien päätyttyä reserviin ja se sijoitettiin 1946 poistolistalle. Alus myytiin 18. helmikuuta 1947 romutettavaksi BISCOlle, joka siirsi sen Metal Industriesille. Alus saapui helmikuussa 1948 hinattuna Charlestowniin Fifeen romutettavaksi.


title: HMS Montrose (D01)

text: HMS Montrose (viirinumerot D01 ja I01) oli Britannian Kuninkaallisen laivaston Scott-luokan laivueenjohtaja, joka palveli toisessa maailmansodassa.


title: HMS Montrose (D01)

text: Alus tilattiin huhtikuussa 1917 Hawthorn Leslie and Companyltä Hebburnistä Newcastlesta osana vuosien 1916-1917 laivasto-ohjelmaa. Tilaus oli toisinto 1916 Cammell Lairdille osoitetusta tilauksesta. Aluksen köli laskettiin 4. lokakuuta 1917 ja se laskettiin vesille 10. kesäkuuta 1918.


title: HMS Montrose (D01)

text: Vuonna 1921 "HMS Montrose" oli Atlantin laivaston 4. hävittäjälaivueen johtoaluksena, mistä se siirrettiin laivueen mukana Välimeren laivastoon. Laivueen lakkauttamisen jälkeen vuonna 1931 alus siirrettiin reserviin, mistä se palasi palvelukseen miehitettynä reserviläisillä elokuussa 1939 Weymouthissa pidettyyn reservikatselmukseen. Alus ei palannut reserviin, vaan se siirrettiin sodanajan sijoituksensa mukaisesti 19. hävittäjälaivueeseen Plymouthiin.


title: HMS Montrose (D01)

text: Alus aloitti 3. syyskuuta sodanjulistamisen jälkeen saattueiden suojaamisen luoteisen reitin alueella sekä Kanaalissa. Se siirrettiin tammikuussa 1940 Harwichiin sijoitettuun 16. hävittäjälaivueeseen Pohjanmeren saattueiden suojaksi, mistä se siirrettiin edelleen maaliskuussa läntisen reitin alueelle Atlantin saattueiden suojaksi. "HMS Montrose" suojasi 3. huhtikuuta saattuetta OG24 yhdessä "HMS Veloxin", "HMS Verdunin", "HMS Wakefulin", troolari "HMT Leeds Unitedin" sekä kahden Ranskan laivaston hävittäjän kanssa. Aluksen viirinumero vaihtui toukokuussa I01:ksi.


title: HMS Montrose (D01)

text: "HMS Montrose" siirrettiin 26. toukokuuta Doverin alaisuuteen tukemaan liittoutuneiden joukkojen evakuointia Dunkerquesta. Alus kuljetti 28. toukokuuta 925 sotilasta Doveriin. Alus palasi kesäkuussa Harwichiin Pohjanmeren saattueiden suojaksi. Alus suojasi 27. heinäkuuta miinanraivausoperaatiota Aldeburghin edustalla, kun se joutui ilmahyökkäyksen kohteeksi. Alus vaurioitui liikuntakyvyttömäksi. Sen keula katkesi ja sen runko kärsi pahoja vaurioita. Alus hinattiin Harwichiin, missä se siirrettiin telakalle korjattavaksi. Palattuaan palvelukseen tammikuussa 1941 alus liittyi Harwichissa laivueeseensa, jonka mukana se palasi Pohjanmeren saattueiden suojaksi. Tästä tehtävästä "HMS Montrose" määrättiin heinäkuussa 1942 Kotilaivastoon ja se siirtyi elokuussa uuteen tehtäväänsä Scapa Flowhun.


title: HMS Montrose (D01)

text: "HMS Montrose" suojasi 6. syyskuuta Neuvostoliittoon matkaavaa saattuetta PQ18 Loch Ewestä Islannin edustalle. Alus erkani seuraavana päivänä saattueesta, minkä jälkeen se liittyi taistelulaivojen "HMS Ansonin", "HMS Duke of Yorkin" sekä risteilijä "HMS Jamaican" muodostamaan kaukosuojausosastoon. Alus aloitti 25. syyskuuta paluumatkan Scapa Flowhun Kotilaivaston mukana. Alus vapautettiin lokakuussa Kotilaivastosta, minkä jälkeen se palasi laivueeseensa Harwichiin. Alus määrättiin marraskuussa takaisin Kotilaivastoon, jonne se siirtyi joulukuussa.


title: HMS Montrose (D01)

text: Alus suojasi 5. tammikuuta 1943 taistelulaivoja "HMS King George V:tä", "HMS Howea" ja risteilijä "HMS Jamaicaa" yhdessä "HMS Musketeerin", "HMS Queensboroughin", "HMS Raiderin", "HMS Worcesterin" ja Puolan laivaston "ORP Piorunin" kanssa. Osasto muodosti Kuolan niemimaalta Loch Eween palaavan saattueen RA51 kaukosuojauksen. Alus oli 23. tammikuuta suojaamassa samoja aluksia yhdessä "HMS Echon", "HMS Eclipsen", "HMS Faulknorin", "HMS Inglefieldin", "HMS Raiderin", "HMS Queensboroughin" ja "ORP Piorunin" kanssa, kun osasto muodosti saattueen JW52 kaukosuojauksen. Se aloitti 26. tammikuuta paluumatkan Scapa Flowhun osaston mukana.


title: HMS Montrose (D01)

text: "HMS Montrose" vapautettiin helmikuussa tehtävistään Kotilaivastossa, minkä jälkeen se palasi laivueeseensa Harwichiin. Alus oli 18. helmikuuta taistelussa Saksan laivaston E-veneiden kanssa, kun se suojasi miinojenlaskua Lowestoftin edustalla. Alus määrättiin toukokuussa 1944 osallistumaan Normandian maihinnousun tukemiseen. Alus muodosti hävittäjä "HMS Whitshedin", korvettien "HMS Boragen" ja "HMS Loosestrifen" sekä moottorivene ML-119:n kanssa Force L:n Saattajaryhmä 104:n.


title: HMS Montrose (D01)

text: Alus siirtyi 5. kesäkuuta Harwichiin, jossa se liittyi saattueeseen L4. Saattueeseen kuului 12 LST:tä ja 27 LCT:tä, jotka kuljettivat läntisen osaston joukkoja maihinnousuun. Operaation viivästyessä saattue lähti 6. kesäkuuta merelle nimettynä ETL1:ksi. Alus palasi Harwichiin saattueen päästyä maihinnousualueelle.


title: HMS Montrose (D01)

text: "HMS Montrose" törmäsi 7. kesäkuuta 1944 yhdysvaltalaisen kauppalaivan kanssa, jolloin se kärsi pahoja vaurioita. Alus odotti vaurioiden arviointia aina joulukuulle. Se todettiin tammikuussa 1945 täysin tuhoutuneeksi ja siten korjauskelvottomaksi. Alus sijoitettiin helmikuussa poistolistalle, minkä jälkeen se makasi ankkurissa elokuulle odottaen myyntiä. Alus myytiin 27. tammikuuta 1946 BISCOlle, joka siirsi aluksen Hughes Bolcowille romutettavaksi. Alus hinattiin romuttettavaksi Blythiin vielä samana vuonna.


title: Etelänmustasieppo

text: Etelänmustasieppo ("Melaenornis pammelaina") on Afrikan keski- ja eteläosissa tavattava sieppoihin kuuluva varpuslintu.


title: Etelänmustasieppo

text: Kooltaan etelänmustasieppo on noin 19–22 cm. Sekä naaras- että koirasetelänmustasiepot ovat höyhenpuvultaan täysin mustat. Nuoret linnut ovat väritykseltään mustia ruskein suomumaisin kuvioin. Pyrstössä on pieni lovi keskellä, mutta muuten se on lähes täysin suora. Laji muistuttaa ulkonäöltään sieppodrongoa ("Dicrurus adsimilis") ja akaasiakäpinkäistä ("Campephaga flava"). Etelänmustasieppo eroaa kummastakin lajista pyrstönmuodon perusteella.


title: Etelänmustasieppo

text: Etelänmustasiepon levinneisyysalue kattaa koko eteläisen Afrikan Kongon tasavallasta, Kongon demokraattisesta tasavallasta, Tansaniasta, Keniasta ja Somaliasta etelään päin.. Lajin elinympäristöä ovat savannit, metsien reunat ja pensaikot.


title: Etelänmustasieppo

text: Etelänmustasiepot ovat yksiavioisia. Pesä sijaitsee puunkolossa. Samaa pesäkoloa käytetään usein myös seuraavana pesimäkautena. Naaras munii kahdesta kolmeen valkoista munaa. Linnut käyttävät ravintonaan pääasiassa hyönteisiä, kuten heinäsirkkoja ja perhosia. Laji pyydystää ravintonsa ilmasta tai maasta. Etelänmustasiepot voivat syödä myös kasviperäistä ravintoa kuten hedelmiä.


title: Carl Synnerberg

text: Carl Synnerberg (10. syyskuuta 1837 Uusikaarlepyy – 20. elokuuta 1915 Loviisa) oli suomalainen kouluhallituksen ylitarkastaja ja filologi.


title: Carl Synnerberg

text: Synnerbergin vanhemmat olivat merikapteeni Carl Adrian Synnerberg ja Anna Maria Rechardt. Hän pääsi ylioppilaaksi 1855 ja valmistui filosofian kandidaatiksi ja maisteriksi 1860 sekä lisensiaatiksi 1868 ja tohtoriksi 1869. Hän toimi latinan- ja kreikan kielen opettajana Helsingin yksityislyseossa 1860–1869 ja Helsingin yliopiston roomalaisen kirjallisuuden dosenttina 1866–1869. Hän oli kouluhallituksen alkeisoppilaitosten ylitarkastajana 1869–1902 sekä Kasvatusopillisen Yhdistyksen Aikakauskirjan ("Tidskr. utg. af Pedagogiska Föreningen i Finland") päätoimittajana 1871–1899. Synnerberg oli lisäksi Suomen Tiedeseuran puheenjohtajana 1897–1898 ja Svenska litteratursällskapet i Finlandin sihteerinä 1885–1895. Hän sai kanslianeuvoksen arvon vuonna 1893.


title: Carl Synnerberg

text: Synnerberg kuoli naimattomana.


title: Piilukkopistooli

text: Piilukkopistooli on suustaladattava pistooli, jossa ruutipanoksen sytytys perustuu oikealla tavalla karkaistuun lukon teräksiseen osaan jousivoimalla iskevän piikiven aikaansaamiin kipinöihin. Piilukkopistoolit yleistyivät 1600-luvulla ja olivat tavallisia 1800-luvun puoleenväliin asti, jolloin piilukko korvautui luotettavammalla ja helppohoitoisemmalla nallilukolla ( 1810-luvulta alkaen ).


title: Marcel Achard

text: Marcel Achard (5. heinäkuuta 1899 Sainte-Foy-lès-Lyon, Rhône – 4. syyskuuta 1974) oli ranskalainen näytelmäkirjailija ja elokuvakäsikirjoittaja, jonka suositut tunteelliset komediat säilyttivät hänen asemansa hyvin tunnistettuna maansa teatteri- ja kirjallisuuspiireissä viiden vuosikymmenen ajan. Achard valittiin Ranskan akatemiaan vuonna 1959.


title: Marcel Achard

text: Achard syntyi "Sainte-Foy-lès-Lyonissa", yhdessä kaupungin lähiöistä. Hän omaksui "nom de plumensa" aloittaessaan kirjoittajan uransa 1920-luvun alussa. Achard omaksui tietoa nopeasti ja hänestä tuli vuonna 1916 kyläkoulun opettaja. Vuonna 1919, muutama kuukausi ensimmäisen maailmansodan päätyttyä, 20-vuotias kunnianhimoinen kirjoittaja saapui Pariisiin ja löysi töitä "Théâtre du Vieux-Colombierissa" kuiskaajana ja toimittajana muutamissa julkaisussa, kuten "Le Figaro" -lehdessä.


title: Marcel Achard

text: Achard kirjoitti ensimmäisen näytelmänsä vuonna 1922 ja saavutti suurta menestystä, kun maineikas Charles Dullin näytteli Achardin näytelmässä "Voulez-vous jouer avec moâ?", hienoisen herkässä komediassa, joka kertoi sirkuksesta ja sen klovneista.


title: Marcel Achard

text: Achardin suurin menestys ja suosio oli kahden maailmansodan välisenä aikakautena, kun senaikaiset kriitikot vertasivat häntä suopeasti maineikkaisiin ranskalaisiin edeltäjiinsä, kuten Pierre de Marivauxiin ja Alfred de Mussetiin. Sodan jälkeiset kriitikot eivät olleet yhtä lempeitä, he kiinnittivät huomiota hänen edustamaansa tyyliin, mikä kuvasi kapea-alaisesti ihmismieltä.


title: Marcel Achard

text: Toisen maailmansodan jälkeen, kritiikistä huolimatta, Achardin kirjallinen tuotanto jatkui heikentymättä. Hänen menestyneimpien näytelmiensä joukossa olivat vuoden 1952 näytelmä "Les compagnons de la Marjolaine" ja vuoden 1955 "Le mal d'amour". Suurimman suosion Achard saavutti kuitenkin komediallaan kärttyisästä henkilöstä, kutsumanimeltään "Patate" ja koomisella mysteerillään "L'Idiote", joka tunnetaan Yhdysvalloissa parhaiten näytelmästä ja elokuvasta "A Shot in the Dark".


title: Marcel Achard

text: Suomeksi on Achardin näytelmistä esitetty "Domino" (Suomen Kansallisteatteri 1935), "Ei luottoa, rakas" (Le Moulin de la Galette, Lasse Pöystin kiertue 1956), "Elämä on kaunis" (La vie est belle, Kansallisteatteri 1932), "Häät Seinellä" (La belle marinière, Helsingin Kansanteatteri 1950), "Tyhmeliini" (L'Idiote, Helsingin Työväenteatteri 1964) ja "Valkopukuinen nainen" (La femme en blanc, Viipurin Kaupunginteatteri 1935).


title: Gatineau

text: Gatineau tarkoittaa seuraavia asioita:


title: Bắc Ninh (maakunta)

text: Bắc Ninh on maakunta Vietnamissa Punaisenjoen suistossa eli Đồng Bằng Sông Hồngin alueella. Sen pääkaupunki on Bắc Ninh. Vuonna 2009 maakunnassa oli 1 024 151 asukasta. Sen pinta-ala on 823,1 km².


title: Bắc Ninh (maakunta)

text: Bắc Ninhin alue on ollut asuttuna pitkään. Se on suotuisaa riisinviljelyseutua, ja se on sekä maantie- että vesireittien varrella. Aluetta pidetään yhtenä vietnamilaisen kulttuurin syntysijoista. Dau Pagoda on Vietnamin vanhin pagoda, se on rakennettu 200-luvulla. Myös Phat Tichin ja Duc Lan pagodat sekä Don temppeli ovat suosittuja nähtävyyksiä.


title: Frank Frazetta

text: Frank Frazetta (9. helmikuuta 1928 – 10. toukokuuta 2010) oli yhdysvaltalainen taiteilija, sarjakuvapiirtäjä ja kuvittaja, joka tuli tunnetuksi fantasia- ja science fiction -aiheistaan. Frazettan tavaramerkkinä olivat sotaisat barbaariaiheet, joissa esiintyy runsaan lihaksikkaita ja vähäpukeisia miehiä, naisia ja mytologisia hahmoja. Frazetta julkaisi uransa aikana useita sarjakuva-albumeja ja laati lukuisia taskukirjojen kansia. Myös Frazettan albumikansitaide on kuuluisaa ja arvostettua. Frazetta tyoskenteli jo 1950-luvulla yhdysvaltalaisten kustantamojen, kuten EC Comicsin ja National Comicsin (nykyisin DC Comics) vakituisena piirtäjänä.


title: Frank Frazetta

text: Frazetta alkoi piirtää aktiivisesti kolmevuotiaasta ja kahdeksanvuotiaana hän pääsi opiskelemaan piirtämistä Brooklyn Academy of Fine Arts -oppilaitokseen. Frazetta opiskeli piirtämistä kahdeksanvuotiaasta yksitoistavuotiaaksi italialaisen taiteilijan Michael Falangan johdolla aikuisten ryhmässä. Ensimmäisen alastonmallinsa Frazetta piirsi yksitoistavuotiaana elävästä mallista. Falanga kuoli Frazettan ollessa 12-vuotias. Kuusitoistavuotiaana Frazetta palkattiin John Giunta -nimisen sarjakuvapiirtäjän apulaiseksi.


title: Frank Frazetta

text: Vuonna 1950 alkoi ilmestyä Thun'da-sarjakuva, joka oli kokonaan Frazettan kynästä. Vuodesta 1954 alkaen Frazetta työskenteli yhdeksän vuotta "Li’l Abner" -sarjakuvan parissa. Frazetta tapasi tulevan vaimonsa Eleanor Kellyn 7. heinäkuuta 1951 ja heidät vihittiin 17. marraskuuta 1956. Vuodesta 1964 Frazetta alkoi työstää kansia Edgar Rice Burroughsin seikkailukirjoihin Ace Books/Ace Paperbacks -yhtiölle, muttei ollut tyytyväinen kokemaansa arvostuksen puutteeseen ja pieniin palkkoihin. Tyytymättömänä arvostuksen puutteeseen ja siihen, että Ace Books nappasi originaalit taiteilijalta, Frazetta siirtyi Lancer Booksin palvelukseen, näiden luvattua reilumpaa palkkaa ja oikeudet originaaleihin.


title: Frank Frazetta

text: Esimerkkejä levynkansista joissa taiteilijan Frazettan fantasiakuvitusta


title: Hennig Brand

text: Hennig Brand (noin 1630, Hampuri – noin 1710) oli saksalainen kauppias ja alkemisti. Hän palveli upseerina kolmikymmenvuotinen sodan lopussa vuoteen 1648 asti. Hän meni naimisiin rikkaan lesken kanssa ja se teki mahdolliseksi hänen keskittymisensä alkemistisiin tutkimuksiin. Heillä oli yhdessä useampia lapsia. Myöhemmin hänen vaimonsa kuoli ja hän meni uusiin naimisiin toisen rikkaan lesken Margarethan kanssa.


title: Hennig Brand

text: Hän löysi fosforin vuonna 1669. Brand haihdutti tynnyreissä virtsaa, keräsi pohjalle jääneen sakan pois, tislasi sen ja asetti jäljelle jääneen aineen tiivistymään kylmään vesiastiaan. Hän piti tuotantotavan salassa sen löysi omien tutkimustensa perusteella englantilainen kemisti Robert Boyle vuonna 1680 uudestaan. Virtsasta eristettiin fosforia vuoteen 1769 asti kunnes ruotsalainen kemisti Carl Wilhelm Scheele kehitti paremman ja tehokkaamman menetelmän fosforin eristämiseksi luista.


title: Hopeaharakkakyyhky

text: Hopeaharakkakyyhky ("Reinwardtoena browni") on Papua-Uuden-Guinean kotoperäinen kyyhkylintu, joka elää Bismarckisaarilla ja Admiraltysaarilla. Lajin holotyypin kuvaili Philip Lutley Sclater Duke of Yorkin saarilta 1877.


title: Ossian Ansas

text: Frans Ossian (Ossi) Ansas (sukunimi aik. "Husberg"; 26. huhtikuuta 1856 Vaasa – 11. helmikuuta 1916 Helsinki) oli suomalainen päätoimittaja, lehdenkustantaja ja valtiopäivämies.


title: Ossian Ansas

text: Ansaksen vanhemmat olivat hatuntekijämestari Anders Gustaf Husberg ja Emilia Lovisa Ahlström. Hän pääsi ylioppilaaksi Vaasan lyseosta 1877 ja opiskeli sitten Helsingin yliopistossa. Ansas oli "Vasa Tidningin" päätoimittaja 1884–1887. Hän ajoi lehden palstoilla kiivaasti rautatien rakentamista Vaasasta Vaskiluodon satamaan mikä sitten toteutuikin 1893. Ansas perusti Vaasaan nuorsuomalaisten äänenkannattajaksi "Pohjalainen"-nimisen lehden ja hän toimi sen päätoimittajana 1890–1901 lehden lakkauttamiseen saakka. "Pohjalainen" oli vuodesta 1894 ainoa Etelä-Pohjanmaalla ilmestynyt suomenkielinen lehti, mutta lehti joutui vuosisadan vaihteessa vaikeuksiin viranomaisten kanssa. Se lakkautettiin määräajaksi 1899 ja pysyvästi vuonna 1901. Varsinkin tässä lehdessä Ansas toimi pelottomana perustuslaillisuuden puolustajana. Tällä Ansaksen "Pohjalainen"-lehdellä ei ole mitään tekemistä Pohjanmaalla tällä hetkellä ilmestyvän "Pohjalainen"-nimisen maakuntalehden kanssa.


title: Ossian Ansas

text: Ansas oli sitten Vaasassa ilmestyneen "Pohjan Pojan" julkaisijana ja päätoimittajana 1905–1909 ja hän perusti 1910 uudelleen "Pohjalainen"-lehden. Lehti oli nyt poliittisesti sitoutumaton ja ilmestyi kuusi kertaa viikossa. Ansas toimi itse lehden päätoimittajana. "Pohjalaista" painanut Ansaksen omistama kirjapaino teki konkurssin 1915 ja lehti lakkasi samalla ilmestymästä.


title: Ossian Ansas

text: Ansas oli mukana säätyvaltiopäivillä 1904-1906 porvarissäädyn edustajana.


title: Ossian Ansas

text: Ossian Ansas oli naimisissa vuodesta 1894 Vaasan käytännöllisen naisopiston perustajan ja johtajan Elin Emmy Augusta (Elli) Åkerbergin kanssa.


title: Ossian Ansas

text: Vaasan Ansaankatu on nimetty Ossian Ansaksen mukaan.


title: Papuanharakkakyyhky

text: Papuanharakkakyyhky ("Reinwardtoena reinwardtii") on Papua-Uudessa-Guineassa ja sitä ympäröivillä saarilla sekä Indonesian Molukkien saariryhmässä elävä kyyhkylintu. Siitä tunnetaan kolme alalajia. Lajin holotyypin kuvaili Coenraad Jacob Temminck Ambonilta 1824.


title: Töyhtöharakkakyyhky

text: Töyhtöharakkakyyhky ("Reinwardtoena crassirostris") on Papua-Uuden-Guinean kotoperäinen kyyhkylintu, joka elää Bismarckinsaarilla Bougainvillestä kaakkoon San Cristobaliin. Lajin holotyypin kuvaili John Gould Guadalcanalista 1856.


title: Liuskekyyhky

text: Liuskekyyhky ("Turacoena modesta") on Timorissa ja Wetarissa elävä kyyhkylintu. Lajin holotyypin kuvaili Coenraad Jacob Temminck Timorista 1835.


title: Mosab Hassan Yousef

text: Mosab Hassan Yousef (arabiaksi: مصعب حسن يوسف ,s. 1978 Ramallah) on palestiinalainen vakooja, joka on auttanut Israelia Hamasin vastaisessa työssä.


title: Mosab Hassan Yousef

text: Mosab Hassan Yousef on yhden Länsirannan Hamas-johtajan Hassan Yousefin poika. Israelin turvallisuuspalvelu Shin Betin agentit pidättivät hänet vuonna 1996. Niihin aikoihin Shin Bet värväsi hänet vakoojaksi ja hänet vapautettiin vankilasta vuonna 1997.


title: Mosab Hassan Yousef

text: Vakoojan työssä Yousefia pidettiin yhtenä Shin Betin luotettavimmista lähteistä Hamasin johtoportaassa, minkä vuoksi häntä kutsuttiin "vihreäksi prinssiksi" viittauksena islamistiryhmän lipun väriin ja sukulaissuhteeseen Hamas-liikkeen perustajaan. Tiedustelutiedot, joita hän toimitti Israelille, johtivat useiden terroristisolujen paljastumiseen ja estivät kymmeniä itsemurhaiskuja ja salamurhayrityksiä israelilaiskohteisiin.


title: Mosab Hassan Yousef

text: Vuonna 1999 Mosab kääntyi kristityksi. Hän pakeni Länsirannalta vuonna 2007, jonka jälkeen hän on elänyt Kaliforniassa. Hänen omaelämäkertansa on julkaistu nimellä "Son of Hamas: A Gripping Account of Terror, Betrayal, Political Intrigue, and Unthinkable Choices" (ISBN 1414333072), ja sen on kirjoittanut Ron Brackin.


title: Valkonaamakyyhky

text: Valkonaamakyyhky ("Turacoena manadensis") on Indonesian kotoperäinen kyyhkylintu, joka elää Sulawesissa ja sitä ympäröivillä saarilla. Lajin holotyypin kuvailivat Jean René Constant Quoy ja Joseph Paul Gaimard Sulawesin Menadosta 1830.


title: Thornton Wilder

text: Thornton Niven Wilder (17. huhtikuuta 1897 – 7. joulukuuta 1975) oli yhdysvaltalainen näytelmä- ja romaanikirjailija. Wilder voitti kolme kertaa Pulitzer-palkinnon.


title: Thornton Wilder

text: Hänen tunnetuimmat teoksensa ovat näytelmät "Meidän kaupunkimme" ja "Nokkela puhemies", jonka pohjalta tehtiin musikaali "Hello, Dolly!".


title: Thornton Wilder

text: Thornton Niven Wilder syntyi kaksosveljensä kanssa helmikuussa 1897 Madisonissa Wisconsinin osavaltiossa, mutta veli ei jäänyt eloon. Isä Amos Parker Wilder omisti paikallisen lehden ja toimi sen päätoimittajana, kunnes vuonna 1906 sai konsulin paikan Hongkongista, jonne perhe muutti. Thornton Wilder kävi saksalaisia lähetyskouluja Kiinassa ja sitten yksityiskouluja Kaliforniassa. Hän valmistui high schoolista Berkeleyssä 1915 ja aloitti sitten isänsä vaatimuksesta opinnot aluksi Oberlin Collegessa Ohiossa ja kahden vuoden kuluttua Yalen yliopistossa, josta hän valmistui 1920. Hän kirjoitti näytelmiä ja esseitä, joita julkaistiin Yale Literary Review -lehdessä, ja alkoi haaveilla kirjailijan urasta. Isä kuitenkin löysi pojalle opettajantoimen Lawrencevillen poikakoulusta New Jerseyssä, ja Wilder alkoi työn ohella jatko-opiskella master-tutkintoa läheisessä Princetonin yliopistossa.


title: Thornton Wilder

text: Vuonna 1927 Wilder julkaisi esikoisteoksensa "San Luis Reyn silta", joka toi hänen ensimmäisen Pulitzer-palkintonsa. Wilder uskalsi sen ansiosta luopua opettajan työstään ja omistautua kirjailijan uralle kokoaikaisesti. Hän kuitenkin luennoi kirjallisuudesta Chicagon yliopistossa ja tutustui samalla kaupungin teatterielämään. Vuonna 1928 hän julkaisi näytelmäkokoelman "The Angel That Troubled the Waters, and Other Plays", jonka lyhyiden pienoisnäytelmien esitysohjeita pidettiin kuitenkin teatteriteknisesti lähes mahdottomina.


title: Thornton Wilder

text: Vuonna 1930 Wilder julkaisi romaanin "The Woman of Andros" ja seuraavana vuonna kokoelman yksinäytöksisiä näytelmiä nimeltä "The Long Christmas Dinner and Other Plays in One Act".


title: Thornton Wilder

text: Wilderin tutustuttua The New York Timesin kriitikkoon Alexander Wolcottiin hänelle avautuivat ovet Broadwayn teatteripiireihin. Vuonna 1938 "Meidän kaupunkimme" toi Wilderille toisen Pulitzer-palkinnon ja sitä esitettiin 336 kertaa. Hänen muut merkittävimmät näytelmänsä ovat "The Matchmaker" (1955, alun perin nimellä "The Merchant of Yonkers" 1938, suomeksi "Nokkela puhemies" tai "Mutkan kautta suoraan") sekä kolmannen Pulitzerin tuonut "The Skin of Our Teeth" (1943, suom. "Hiuskarvan varassa"). Michael Stewart ja Jerry Herman muokkasivat "Matchmakeristä" suosikkimusikaalin "Hello, Dolly!". Näiden lisäksi suomenkielisissä teattereissa on esitetty Wilderin näytelmää "The Happy Journey to Trenton and Camden" nimellä "Onnellinen matka".


title: Thornton Wilder

text: Wilder kirjoitti myös historiallisen romaanin Julius Caesarista ("The Ides of March", 1948) sekä romaanin "Kahdeksas päivä" (1967), joka käsittelee väkivaltaisen tapahtuman seurauksia usealle eri ihmiselle.


title: Thornton Wilder

text: Vuonna 1963 Thornton Wilder vastaanotti Yhdysvaltain presidentin vapaudenmitalin ja vuonna 1965 kansallisen kirjallisuusmitalin (National Medal of Literature).


title: Kameruninuikuttajakyyhky

text: Kameruninuikuttajakyyhky ("Turtur brehmeri") on länsiafrikkalainen kyyhkylintu, joka kuuluu uikuttajakyyhkyjen sukuun. Lajin esiintymisalue ulottuu Guineasta Kameruniin, Kongon tasavaltaan, Kongon demokraattiseen tasavaltaan ja Angolan luoteiskolkkaan. Siitä tunnetaan kaksi alalajia. Lajin holotyypin kuvaili Gustav Hartlaub Gabonista vuonna 1865.


title: Sophie Adlersparre

text: Sophie Adlersparre o.s. Leijonhufvud (6. heinäkuuta 1823 – 27. kesäkuuta 1895) oli ruotsalainen feministi, kustantaja, toimittaja, kirjailija ja aatelisnainen. Häntä on pidetty yhtenä kolmesta merkittävimmästä ruotsalaisesta naisten oikeuksien liikkeen perustajista 1800-luvulla yhdessä Fredrika Bremerin ja Rosalie Roosin kanssa.


title: Sophie Adlersparre

text: Adlersparre eli eristettyä ja suojeltua elämää ennen kuin hän kiinnostui feminismin kysymyksistä. Hän aloitti uransa feministinä perustaessaan lehden "Tidskrift för hemmet" yhdessä Rosalie Roosin kanssa Fredrika Bremerin rahallisella avustuksella vuonna 1859. "Tidskrift för hemmet" oli sivistyksellinen lehti, jossa hän kirjoitti naisten oikeuksista parempaan koulutukseen ja mahdollisuuksista hakea useampiin ammatteihin. Lehti oli toiminnassa 26 vuotta, ja Adlersparresta tuli sen johtaja vuonna 1868.


title: Sophie Adlersparre

text: Adlersparre toimi nostaakseen naisten koulutuksen tasoa perustamalla kirjastoja ja iltakouluja aikuisille naisille. Vuonna 1862 hän järjesti iltatunteja naisille ja vuonna 1863 hän perusti työllisyystoimistoja tarjotakseen köyhille naisille töitä. Vuonna 1866 Adlersparre perusti ilmaisen kirjaston naisille itseopiskelua ja laajempaa elämänkatsomusta varten.


title: Sophie Adlersparre

text: Vuonna 1869 Adlersparre meni naimisiin aatelismies Axel Adlersparren kanssa, joka oli taiteilija Sofia Adlersparren veli. Sofialla oli myös vaikutusta Sophien ajatuksiin, sillä tämä oli ollut hyvin arvostettu ja lahjakas taiteilija, mutta naisia ei hyväksytty opiskelemaan virallisesti yhdessä miesten kanssa. Sophie Adlersparre lähetti vaatimuksen parlamenttiin samana vuonna siitä, että naiset pitäisi hyväksyä opiskelemaan miesten kanssa, ja tämä vaatimus hyväksyttiin vuonna 1864. Vuonna 1884 Adlersparre perusti Ruotsin ensimmäisen naisten yhteisön, ”Fredrika Bremer-Förbundetin”, jonka hän nimesi edeltäjänsä Fredrika Bremerin mukaan.


title: Securitas Direct

text: Securitas Direct on ruotsalainen hälytys- ja vartiointilaitteita ja -palveluja tuottava yritys, joka toimii yhdeksässä Euroopan maassa sekä Etelä-Amerikassa.


title: Securitas Direct

text: Vuonna 2006 Securitas Direct irtautui kansainvälisestä Securitas-ryhmästä ja listattiin Tukholman pörssiin itsenäisenä yrityksenä. Vuonna 2008 EQT:stä tuli uusi pääomistaja. Vuonna 2011 EQT myi Securitas Directin Bain Capital ja Hellman & Friedmanin hallinnoimien pääomarahastojen muodostamalle konsortiolle.


title: Securitas Direct

text: Securitas Direct -konsernin tärkeimmät talousluvut vuonna 2008:Securitas Direct Suomessa on toiminut 1.12.2012 lähtien nimellä Verisure Oy.


title: Securitas Direct

text: Securitas Direct aloitti toimintansa Suomessa vuonna 1994 osana Securitas-ryhmää. Alkuaikoina Securitas Direct oli tuotemerkki, joka palveli pienyritysasiakkaita. Vuonna 2002 Securitas Direct merkittiin kaupparekisteriin, ja kotitalouksille suunniteltu langaton Aroundio kodin turvapalvelu lanseerattiin Suomessa. Aroundio-palvelu tuotettiin yhteistyössä Aroundio-yrittäjien kanssa. Aroundio-yrittäjät huolehtivat omalla alueellaan kodinturvajärjestelmien myynnistä, markkinoinnista, asennuksista ja huolloista. Ketjun ensimmäiset franchisingsopimukset allekirjoitettiin vuonna 2006. Franchisingyrittäjien määrä on laskenut alun noin 60:stä, ja vuonna 2015 franchisingyrittäjiä Suomessa oli alle 15. Vuonna 2010 Securitas Direct lanseerasi täysin uuden kotitalouksille suunnatun Verisure-tuoteperheen. Verisure-tuotteet ovat ensimmäisiä tuotteita, joiden alustat ja ohjelmistot yritys on itse kehittänyt. Verisure-palveluun kuuluvat esimerkiksi palovaroitin- ja murtohälytinjärjestelmä, joita voidaan ohjata älypuhelinsovelluksella.


title: Securitas Direct

text: Securitas Direct Oy vaihtoi nimensä 1.12.2012 alkaen Verisure Oy:ksi. Yritys on laajentanut tuote- ja palveluvalikoimaansa kodin turvapalveluista laajempiin älykkään kodin ratkaisuihin ja kodin ohjaukseen. Verisure-tuotteet tarjoavat tulevaisuudessa teknisen alustan monille erilaisille uusille tuotteille ja palveluille. Yritys on lanseerannut tuotteita ja palveluita uusille kohderyhmille, esimerkiksi vanhuksille suunnattuja turvapalveluita ja ratkaisuja rakennusten kosteusarvojen valvontaan.


title: Sahelinuikuttajakyyhky

text: Sahelinuikuttajakyyhky ("Turtur abyssinicus") on afrikkalainen kyyhkylintu. Sen elinympäristö käsittää Sahelin alueen Etelä-Mauritaniasta ja Senegalista Eritreaan, Etiopiaan ja Kenian luoteiskolkkaan. Lajin holotyypin kuvaili Richard Bowdler Sharpe Eritrean Kokaista 1901.


title: Sinitäpläkyyhky

text: Sinitäpläkyyhky ("Turtur afer") on afrikkalainen kyyhkylintu. Sen laaja esiintymisalue ulottuu Senegalista ja Gambiasta läpi Länsi- ja Keski-Afrikan Etiopiaan ja Eritreaan, sekä etelässä aina Etelä-Afrikan itäosiin saakka. Lajin holotyypin kuvaili Carl von Linné Senegalista vuonna 1766.


title: Kiuruveden jäähalli

text: Kiuruveden jäähalli on vuonna 2004 valmistunut jäähalli Kiuruvedellä. Hallissa toimi myös Kiuruveden keilahalli ennen sen siirtymistä Kiuruveden ydinkeskustaan. Halli toimii kotiareenana Kiuruveden Kiekko 81 joukkueille. Kaukalo on jäädytettynä vuosittain elokuusta-huhtikuuhun. Hallissa on käytössä pienen jäähallin perusvarustus ja 400 hengen katsomo.


Jääkiekon maailmanmestaruuskilpailut 1975 pelattiin Länsi-Saksassa (Düsseldorf ja München), B-sarja Japanissa (Sapporo) ja C-sarja Bulgariassa (Sofia). Osallistuneita maita oli kaikkiaan 21. Erikoista oli, että isäntämaa Länsi-Saksa ei pelannut kisoissa A-sarjassa.


title: Jääkiekon maailmanmestaruuskilpailut 1975

text: 1. kierros


text: 2. kierros


text: Itä-Saksa ja Länsi-Saksa nousivat A-sarjaan.


text: Norja ja Bulgaria nousivat B-sarjaan.


title: John Paxton

text: John Paxton (21. maaliskuuta 1911 Kansas City, Missouri – 5. tammikuuta 1985 Santa Monica, Kalifornia) oli yhdysvaltalainen käsikirjoittaja.


title: John Paxton

text: Paxton oli Oscar-ehdokkaana käsikirjoituksestaan vuoden 1947 elokuvasta "Oikeutettu kosto". Muita hänen käsikirjoittamiaan elokuvia ovat muun muassa "Hyvästi, kaunokaiseni" (1944), "14 tuntia" (1951) ja "Hurjapäät" (1953) ja "Viimeisellä rannalla" (1959).


title: Eurooppatie E95

text: E95 eli Eurooppatie 95 on runsaat 2 500 kilometriä pitkä eurooppatie, joka johtaa Pietarista etelään Valko-Venäjän itäosien ja Ukrainan läpi, Mustanmeren yli ja lopuksi Turkin keskiosissa sijaitsevaan Merzifoniin.


title: Eurooppatie E95

text: Eurooppatien E95 reitti kulkee seuraavien valtioiden ja kaupunkien kautta:


title: Eurooppatie E95

text: Eurooppatie E95 eli aluksi venäläisen valtatie M20:n voidaan katsoa alkavan Pietarin eteläosissa etelään johtavan Moskovan puistotien () jatkona alkavan kahdeksankaistaisen Pulkovon maantien () pohjoispäästä (). Tämä maantie alittaa Pietarin kehätien ja jatkaa Pulkovon lentoaseman itäpuolitse etelään. E95 jatkuu ensin etelään Leningradin alueella, sitten ja lounaaseen kohti Pihkovaa ja myöhemmin Pihkovan alueella etelään ja kaakkoon. Suur-Pietarin ulkopuolella tien kunto on ollut vuosia huono, mikä haittaa liikenteen sujuvuutta ja vaikuttaa myös reitin turvallisuuteen. Tieluokitusta on siten vaikea uskoa edes venäläiseksi valtatieksi, saati eurooppatieksi. Tärkeimmät kaupungit reitin varrella ovat: Venäjän rajan jälkeen eurooppatie E95 jatkuu valkovenäläisenä valtatienä M8 . Tien kunto paranee merkittävästi (valtatie); valtatie on kaksi- tai nelikaistainen. Valtatien varrelle osuvat: Valko-Venäjän ja Ukrainan välisen rajan jälkeen E95 koostuu valtatiestä M01. 50 km Tšernigovin eteläpuolella tiehen liittyy myös Kiovaan vievä . Kiovasta etelään Mustanmeren rannalle jatkuva reitti seuraa valtatietä M05.


title: Eurooppatie E95

text: Tärkeimmät reitin varralle osuvat kaupungit ovat:


title: Eurooppatie E95

text: Odessasta reitti jatkuu meriteitse Mustanmeren toiselle puolelle Turkkiin.


title: Hubbard

text: Hubbard on muun muassa seuraavien henkilöiden sukunimi:Hubbard on myös asteroidi, 4331 Hubbard


Jääkiekon maailmanmestaruuskilpailut 1976 pelattiin Puolassa (Katowice). Kisojen suurimman yllätyksen järjesti isäntämaa Puola voittamalla hallitsevan maailmanmestarin Neuvostoliiton alkusarjan ottelussa 6-4.. Voitto ei kuitenkaan pelastanut Puolaa putoamiselta. Kaksi joukkuetta oli pudotettava, jotta saatiin tilaa Kanadalle, joka palasi MM-kilpailuihin 1977. Sveitsin Biel/Biennessä ja Aaraussa pelatusta B-sarjasta nousi lisäksi Romania. C-sarja pelattiin Puolan Gdańskissa.


title: Jääkiekon maailmanmestaruuskilpailut 1976

text:
"loppusarjan ottelut" kursivoitu. Viimeisessä sarakkeessa alkusarjan pisteet.
Puola ja Itä-Saksa putosivat B-sarjaan.


text: Romania nousi A-sarjaan. Italia ja Bulgaria putosivat C-sarjaan.


text: Itävalta ja Unkari nousivat B-sarjaan.


title: Garden of Love

text: Garden of Love on Anna Erikssonin kahdeksas albumi ja samalla Erikssonin ensimmäinen englanninkielinen albumi. Levyn kappaleet ovat kokonaisuudessaan Annan omaa käsialaa. Levyä on ollut Annan lisäksi tuottamassa Arttu Takalo.


title: Garden of Love

text: Albumi nousi Suomen virallisen listan sijalle 3.


title: Tamburiinikyyhky

text: Tamburiinikyyhky ("Turtur tympanistria") on afrikkalainen kyyhkylintu. Sen elinympäristö ulottuu Senegalista ja Gambiasta Sahelin alueella Etiopiaan ja Etelä-Somaliaan, ja mantereen itärannikkoa etelään Etelä-Afrikkaan. Sitä tavataan myös Komoreilla ja Biokossa. Lajin holotyypin kuvaili Coenraad Jacob Temminck Etelä-Afrikasta 1809.


title: Uikuttajakyyhky

text: Uikuttajakyyhky ("Turtur chalcospilos") on afrikkalainen kyyhkylintu. Sen elinympäristö ulottuu mantereen itäosassa Kaakkois-Sudanista, Etiopiasta ja Länsi-Somaliasta Namibiaan, Botswanaan ja Nataliin, sekä Gabonin rannikolla etelään Angolan lounaisosiin. Lajin holotyypin kuvaili Johann Georg Wagler Etelä-Afrikan Kapmaasta 1827.


title: Antiikin kirjallisuus

text: Antiikin kirjallisuus viittaa yleensä antiikin Kreikan ja Rooman kirjallisuuteen, joka oli kirjoitettu pääosin muinaiskreikaksi tai latinaksi. Antiikin kirjallisuuden aika kattaa noin vuodet 800 eaa. – 500 jaa.


title: Antiikin kirjallisuus

text: Antiikin kirjallisuuden alkuvaihetta aina hellenistisen kauden alkuun saakka kuvaa vahva suullinen perinne ja se, että kirjallisuus oli tarkoitettu pitkälti esitettäväksi. Antiikin varhaisinta kirjallisuutta ja samoin länsimaisen kirjallisuuden alkua edustavat Homeroksen runoelmat, jotka kirjoitettiin ylös suhteellisen varhain kreikkalaisen kirjaimiston kehittämisen jälkeen, todennäköisesti 700-luvulla eaa.


title: Antiikin kirjallisuus

text: Kreikan klassisella ajalla (noin 508-323 eaa.) ja Rooman klassisella ajalla (noin 80 eaa.–14 jaa.) syntyivät monet suuret teokset, jotka ovat edelleen homeerisen kirjallisuuden ohella länsimaisen kirjallisen kulttuurin ytimessä. Kreikkalainen kirjallisuus vaikutti merkittävästi roomalaisen kirjallisuuden syntyyn. Varsinainen kirjallisempi kulttuuri syntyi hellenistisellä ajalla: kirjailijat kirjoittivat yhä enemmän lukijoille, ei kuulijoille. Antiikin aikana lukijat olivat maantieteellisesti hajallaan, mutta jakoivat monella tavalla yhteisen hellenistis-roomalaisen kulttuurin.


title: Antiikin kirjallisuus

text: Suurin osa antiikin kirjallisuudesta on kadonnut. Tähän vaikuttivat toisaalta hauras materiaali, papyrus, jonka vuoksi teosten säilyminen oli usein läpi vuosisatoja jatkuvan kopioinnin varassa. Näin antiikin teoksista ovat säilyneet lähinnä ne, jotka ovat olleet arvostettuja myös keskiajalla joko lännessä tai bysanttilaisessa kulttuuripiirissä. Teosten katoamiseen saattoi vaikuttaa niiden jääminen pois suosiosta jo myöhemmän antiikin aikana, tai niiden jääminen esimerkiksi opetuskäyttöön tarkoitetun ohjeellisen kokoelman tai myöhemmin pergamenttikoodekseiksi koottujen kokoelmien ulkopuolelle.


title: Antiikin kirjallisuus

text: Antiikin kreikkalaisen kirjallisuuden historia voidaan jakaa seuraaviin ajanjaksoihin:Varsinainen kreikkalainen kirjallisuus sai alkunsa Homeroksen kahdesta eeppisestä runoelmasta, "Iliaasta" ja "Odysseiasta". Toinen arkaaisen ajan suuri runoilija oli Hesiodos. Yhdessä Homeroksen ja Hesiodoksen teokset muodostivat kreikkalaisen mytologian kirjallisen perustan. Arkaaisella kaudella sai alkunsa myös kreikkalainen lyriikka. Sen varhaisia edustajia olivat elegiarunoilijat Tyrtaios ja Theognis sekä jambirunoilijat Arkhilokhos ja Semonides. Monodisen eli yhden laulettavan laulun maineikkaimmat edustajat ovat Alkaios, Sapfo ja Anakreon, kuorolyriikan puolestaan Alkman, Simonides ja Pindaros.


title: Antiikin kirjallisuus

text: Eeppisen ja lyyrisen runouden lisäksi kreikkalaiset kehittivät draaman, joka voidaan jakaa tragediaan ja komediaan. Koko kreikkalaisen tragedian huippukausi sijoittuu kolmen suurimman tragediakirjailijan, Aiskhylos, Sofokles ja Euripides, ajalle. Merkittävin komediakirjailija oli Aristofanes. Muita klassisen kauden merkittäviä kirjailijoita ovat historioitsijat Herodotos, Thukydides ja Ksenofon, filosofit Platon ja Aristoteles, lääketieteilijä Hippokrates sekä puhujat Isokrates, Demosthenes ja Aiskhines.


title: Antiikin kirjallisuus

text: Hellenistisen ajan merkittävimpiä runoilijoita olivat Theokritos, Kallimakhos ja Apollonios Rhodios, historioitsijoita Polybios ja Diodoros Sisilialainen, ja luonnontieteilijöitä Eratosthenes, Eukleides ja Arkhimedes. Rooman vallan aikakauden kreikkalaisessa kirjallisuudessa kaunokirjallisuuden merkitys oli vähäinen. Tuon ajan kirjallisuutta edusti muun muassa Lukianos. Aikakauden historiankirjoittajista huomattavimmat ovat Plutarkhos, Arrianos, Josephus ja Cassius Dio, filosofeista Epiktetos ja Plotinos, luonnontieteilijöistä Strabon ja Ptolemaios, ja lääkäreistä Galenos.


title: Antiikin kirjallisuus

text: Antiikin Rooman kirjallisuus voidaan jakaa erilaisiin kehitysvaiheisiin. Perusteltuja jaottelutapoja on monia, mutta seuraavassa esitetty jaottelu on melko perinteinen:Roomalainen kirjallisuus sai alkunsa noin vuonna 240 eaa. Sen syntyyn vaikutti ratkaisevasti Kreikan kirjallisuus: lukuun ottamatta hävinneitä kansanrunouden tuotteita Rooman kirjallisuus alkaa vasta silloin, kun roomalaiset tulivat kosketuksiin Etelä-Italian kreikkalaisten kanssa. Kreikkalaisesta kirjallisuudesta omaksuttujen tyylilajien ja teemojen rinnalla roomalaisten omat uudistukset jäivät suhteellisen vähäisiksi. Koska antiikin kulttuuriperintö on kuitenkin välittynyt myöhemmille Länsi-Euroopan kansoille juuri roomalaisten kautta, roomalaisen kirjallisuuden jälkivaikutus on ollut huomattava.


title: Antiikin kirjallisuus

text: Esiklassisen kauden mainittavimmat kirjailijat olivat Livius Andronicus, Naevius, Ennius, Lucilius, Plautus, Terentius ja Cato vanhempi. Klassisen kauden alkupuoliskolla elivät runoilijat Lucretius ja Catullus, proosakirjailijat Cicero, Julius Caesar, Sallustius, polyhistori Terentius Varro sekä loppupuoliskolla, jota sanotaan Rooman kirjallisuuden kultakaudeksi, runoilijat Vergilius, Horatius, Propertius, Tibullus ja Ovidius, sekä historioitsija Livius.


title: Antiikin kirjallisuus

text: Jälkiklassisen kauden, niin kutsutun hopeakauden, pääkirjailijat ovat historioitsija Tacitus, luonnontutkija Plinius vanhempi, reetori Quintilianus, filosofi ja näytelmäkirjailija Seneca, romaanikirjailija Petronius, satiirikko Juvenalis. Myöhemmällä keisarikaudella latinankielinen kirjallisuus oli etupäässä lakitieteellistä ja kielitieteellistä sekä varhaiskristillistä kirjallisuutta. Huomattavin kaunokirjailija on Apuleius. Merkittävimmät kirjailijat ovat kristityt kirkkoisät, kuten Tertullianus ja Augustinus. Viimeisinä roomalaisina kirjailijoina pidetään Boëthiusta ja Cassiodorusta.


title: Sensai

text: Sensai on Kanebo Cosmeticsin tuotemerkki. Kanebo on japanilainen yritys, joka on perustettu vuonna 1887. Kosmetiikkatuotteita yritys on valmistanut vuodesta 1937. Vuonna 2006 japanilainen suurkonserni Kao Group osti Kanebo Cosmeticsin. Kanebo Cosmeticsin slogan on ”Feel your beauty”.


title: Sensai

text: Kanebo Cosmeticsin tuotteissa on silkillä on aina ollut suuri merkitys. Ihonhoitotuotteiden tavoitteena on ollut auttaa naisia saavuttamaan iho, joka on yhtä pehmeä kuin japanilainen Kaishimaru-silkki. Tänäkin päivänä tuotteiden koostumuksessa pyritään hyödyntämään silkin ominaisuuksia, ja tuotteet sisältävät esimerkiksi silkkiuutetta. Sensai-tuotteet on kehitetty erityisesti ehkäisemään ikääntymisen merkkejä. Tuotesarjaan kuuluu monipuolisesti ihonhoitotuotteita eri ikäisille ja eri ihotyypeille sekä hiustenhoitotuotteita.


title: Sensai

text: Suomessa Sensai-tuotteiden maahantuojana toimii suomalainen Berner Oy.


title: Filippiinienirena

text: Filippiinienirena ("Irena cyanogastra") on Filippiinien kotoperäinen varpuslintu. Lajista tunnetaan neljä alalajia, jotka elävät eri saariryhmissä. Lajin holotyypin kuvaili Nicholas Aylward Vigors Manilasta 1831.


title: Viktor Wilhelm Öhberg

text: Viktor Wilhelm Öhberg (15. helmikuuta 1830 Pernaja – 17. marraskuuta 1907 Helsingin pitäjä) oli suomalainen kansakoulutarkastaja, valtiopäivämies ja opettaja, joka julkaisi useita teoksia, käyttäen nimimerkkejä "V.Ö." ja "W-h".


title: Viktor Wilhelm Öhberg

text: Öhbergin vanhemmat olivat Pernajan lukkari Isak Öhberg ja Maria Kristina Lihr. Hän kävi Loviisan triviaalikoulua ja Porvoon yläalkeiskoulua ja lukiota, päästen ylioppilaaksi vuonna 1850. Öhberg valmistui filosofian kandidaatiksi ja maisteriksi 1860. Hän toimi opettajana Helsingin kouluissa 1857–1871 ja sen ohella myös Helsingin tuulaakikamarin vaakamestarina 1864–1889. Vuosina 1871–1901 Öhberg toimi Helsingin kansakoulutarkastajana. Hän osallistui viisille säätyvaltiopäiville porvarissäädyn edustajana, vuosina 1877–1878, 1882, 1885, 1888 ja 1904, edustaen ruotsalaista puoluetta. Valtiopäivämiehenä hän teki varsinkin kouluasioita koskevia aloitteita.


title: Viktor Wilhelm Öhberg

text: Öhberg toimi useissa muissakin julkisissa tehtävissä, muun muassa Helsingin Anniskeluyhtiön (1874–1907) ja Taideteollisuusyhdistyksen (1883–1907) johtokunnan puheenjohtajana. Hän oli yksi "Svenska Folkskolans Vänner" -yhdistyksen perustajista ja sen puheenjohtaja 1886–1907.


title: Viktor Wilhelm Öhberg

text: Öhberg oli vuodesta 1867 lähtien naimisissa Laura Appelrothin (k. 1927) kanssa.


title: Viktor Wilhelm Öhberg

text: Nimimerkillä "V.Ö.":


title: Waimea Canyon

text: Waimea Canyon on Havaijilla, Kauain saaren länsiosassa sijaitseva suuri kanjoni ja luonnonsuojelualue. Kanjoni on noin kuusitoista kilometriä pitkä ja syvimmillään noin 900 metriä syvä. Kanjoni on muodostunut Waimea-joen ja läheisen Mount Waialealen rinteiltä kertyneen sadeveden uurtamana. Waimea Canyonin kansallispuisto on pinta-alaltaan noin 7,5 neliökilometriä ja sisältää lukuisia vaelluspolkuja.


title: Jeffrey Nordling

text: Jeffrey Richard Nordling (s. 11. maaliskuuta 1962) on yhdysvaltalainen näyttelijä.


title: Jeffrey Nordling

text: Nordling syntyi Ridgewoodissa, New Jerseyssä ja varttui Washington Townshipissa. Muutettuaan Saddle Riveriin Nordling kävi Ramsey High Schoolia ja valmistui sieltä vuonna 1980. High schoolin käytyään Nordling kirjoittautui Wheaton Collegeen Wheatoniin, Illinoisiin ja valmistui taide pääaineenaan vuonna 1984.


title: Jeffrey Nordling

text: Yksi Nordlingin suurimmista rooleista oli NHL-valmentaja Ted Orionin rooli elokuvassa "Mestarit 3". Vuonna 1997 Nordling näytteli Kim Riverin rinnalla televisioelokuvassa "Soul Mates". Elokuvassa "And the Band Played On" Nordling näytteli Gaëtan Dugasia ja televisiosarjassa "Sinkkuelämää" Capote Duncania.


title: Jeffrey Nordling

text: Tunnetuin Nordling on roolistaan Sela Wardin ex-miehenä, Jake Manningina draamasarjassa "Once and Again", jossa hän näytteli vuosina 1999–2002. Nordling esitti Brent Barroswia Courteney Coxin tähdittämässä sarjassa "Dirt" vuonna 2007.


title: Jeffrey Nordling

text: Yksi Nordlingin viimeisimmistä rooleista on ollut FBI:n agentti Larry Mossin rooli Foxin televisiosarjassa "24".


title: Jeffrey Nordling

text: Vuonna 2009 Nordling liittyi televisiosarjan "Täydelliset naiset" näyttelijäkokoonpanoon Nick Bolenina.


title: Jeffrey Nordling

text: Nordlingilla on kaksi lasta, vuonna 1996 syntyneet kaksostyttäret.


title: Mason Vale Cotton

text: Mason Vale Cotton (s. 25. kesäkuuta 2002) on amerikkalainen lapsinäyttelijä, joka on näytellyt esimerkiksi M.J. Delfinon roolissa televisiosarjassa "Täydelliset naiset".


title: Mason Vale Cotton

text: Mason Vale Cotton on näyttelijä Maxwell Perry Cottonin nuorempi veli.


title: Keisarihummeri

text: Keisarihummeri ("Nephrops norvegicus") eli merirapu (myös scampi tai langustiini) on hummereiden heimoon kuuluva kymmenjalkainen kuoriäyriäinen, joka elää Pohjois-Atlantin itärannikolla.


title: Keisarihummeri

text: Täysikasvuinen keisarihummeri on keskimäärin 10–20 cm pitkä ja väriltään vaaleanoranssi. Sen selkäkilvessä on selkeästi erottuva vako ja vatsassa poikittaisia uurteita. Suuret, tummat silmät ovat munuaisenmuotoiset ja leveämmät kuin niitä kannattelevat ulokkeet. Muita tunnusmerkkejä ovat pitkä, piikikäs otsapiikki sekä pitkät, ohuet etujalat.


title: Keisarihummeri

text: Keisarihummereita esiintyy Pohjois-Atlantin itäosissa ja Välimeren länsi- ja keskiosissa. Levinneisyysalue ulottuu pohjoisessa Färsaarille, Islantiin ja Lofooteille ja etelässä Marokon rannikolle. Sen sijaan Välimeren itäosissa, Mustallamerellä ja Itämerellä keisarihummereita ei tavata.


title: Keisarihummeri

text: Keisarihummerit elävät noin 20–800 metrin syvyydessä liejuisessa merenpohjassa, johon ne kaivavat pesäkolonsa. Ne liikkuvat öisin ja syövät enimmäkseen detritusta eli kuollutta eloperäistä ainesta sekä äyriäisiä ja toukkia. Naaraat munivat heinäkuussa ja kantavat munia yhdeksän kuukautta.


title: Keisarihummeri

text: Keisarihummereita kalastetaan troolaamalla keväisin ja kesäisin Koillis-Atlantilla. Mannerrinteellä kalastus on tuottoisinta päivällä, kun taas matalammalla mannerjalustalla varhain aamulla, myöhään illalla tai täysikuun valaisemina öinä. Vuonna 1999 kokonaissaalis oli lähes 62 000 tonnia, josta Ison-Britannian osuus oli 51 % ja Irlannin 14 %. Saaliit pysyivät samalla tasolla 2000-luvun alussa, mutta nousivat vuonna 2006 jo yli 70 000 tonniin. Keisarihummereita myydään sekä tuoreina että pakastettuina, ja niiden kuorituista pyrstöistä valmistetaan säilykkeitä sekä keittoa nimeltä "bisque de langoustines".


title: Virginia H. Aksan

text: Virginia H. Aksan (s. elokuussa 1946) on kanadalais-yhdysvaltalainen professori ja historiantutkija. Aksanin erityisalaa on 1700–1800-lukujen Osmanien valtakunta. Hän opettaa McMaster-yliopistossa Hamiltonissa mm. Islamin, Lähi-Idän ja Välimeren alueen historiaa.


title: Madison De La Garza

text: Madison De La Garza (s. 28. joulukuuta 2001, Dallas, Texas, Yhdysvallat) on amerikkalainen lapsinäyttelijä. Parhaiten De La Garza tunnetaan roolistaan Juanita Solisina tv-sarjasta "Täydelliset naiset". De La Garza on esiintynyt myös elokuvassa "Operaatio Prinsessa" sekä ohjelmissa "Sonny with a Chance" ja "Bad Teacher".


title: Madison De La Garza

text: De La Garza syntyi Eddie De La Garzalle ja Dianna Lovatolle (o.s. Hart). Hänellä on kaksi sisarpuolta; Dallas Lovato ja Demi Lovato.


title: Catherine Cookson

text: Dame Catherine Cookson (27. kesäkuuta 1906 – 11. kesäkuuta 1998) oli englantilainen kirjailija, joka julkaisi lähes sata romaania. Hänestä tuli Yhdistyneen kuningaskunnan laajimmin luettu kirjailija ylittäen 100 miljoonan myydyn kirjan rajan. Cookson sai ideoita kirjoihinsa riistetystä nuoruudestaan Koillis-Englannissa.


title: Catherine Cookson

text: Cookson syntyi Catherine Ann McMullenina "South Shieldsissä" (sittemmin osa Durhamin kreivikuntaa) ja hänet tunnettiin nimellä Kate. Hän muutti East Jarrowiin, mistä tuli myöhemmin yhden hänen tunnetuimman kirjansa "The Fifteen Streets" tapahtumapaikka.


title: Catherine Cookson

text: Cookson jätti koulun 13-vuotiaana ja toimittuaan hetken kotiapulaisena hän meni töihin pesulaan. Vuonna 1929 hän muutti etelään johtaakseen pesulaa Hastingsin työtalolla ja säästi kaikki ansaitsemansa rahat voidakseen ostaa viktoriaanisen talon.


title: Catherine Cookson

text: Kesäkuussa vuonna 1940, ollessaan 34-vuotias, Cookson meni naimisiin Tom Cooksonin kanssa, "Hastings Grammar School" -koulun opettajan kanssa.


title: Catherine Cookson

text: Cookson aloitti kirjoittamisen terapiana voittaakseen masennuksensa ja liittyi "Hastings Writers" -seuraan. Hänen ensimmäinen kirjansa "Kate Hannigan" julkaistiin vuonna 1950. Vaikkakin se luokiteltiin romanttiseksi kirjallisuudeksi, Cookson kertoi, ettei se vastannut stereotypiaa. Cooksonin mukaan hänen kirjansa olivat historiallisia kertomuksia ihmisistä ja asemista, jotka olivat hänelle tuttuja.


title: Catherine Cookson

text: Cookson kirjoitti lähes sata kirjaa, joita myytiin yli 123 miljoonaa kappaletta ja käännettiin ainakin 20 kielelle. Hän kirjoitti myös salanimillä Catherine Marchant ja Katie McMullen, joista viimeinen polveutui hänen lapsuuden nimestään.


title: Catherine Cookson

text: Monet Cooksonin kirjoista on siirretty radioon, näyttämölle ja televisioon. Hän saavutti kuitenkin suurimman maineensa mediassa televisiossa draamasarjoilla, jotka kestivät yli yhden vuosikymmenen ajan. Tyne Tees Television tuotti kahdeksantoista sovitusta, keräten säännöllisesti yli 10 miljoonaa katsojaa. Ensimmäinen sovitus oli "The Fifteen Streets" -kirjasta ja sitä tähdittivät Sean Bean ja Jane Horrocks, ja siitä tuli menestys. "The Black Velvet Gown" Janet McTeerin, Bob Peckin ja Geraldine Somervillen näyttelemänä voitti kansainvälinen Emmy -palkinnon parhaasta draamasta. Yksi hyvin suosittu tuotos oli "The Gambling Man" ja sitä tähditti Robson Green.


title: Catherine Cookson

text: Vaikka Cooksonista tuli multimiljonääri, hän oli tunnettu huolellisesta rahankäytöstään. Hän teki kuitenkin lahjoituksen tukien muun muassa lääketieteellisiä tutkimuksia hänelle tärkeillä osa-alueille.


title: Catherine Cookson

text: Catherine ja Tom muuttivat takaisin koilliseen ja asettuivat ensin Jesmondiin, minkä jälkeen he muuttivat Corbridgeen ja myöhemmin läheiseen pikkukylään Langleyyn.


title: Kevin Rahm

text: Kevin Rahm (s. 7. tammikuuta 1971) on yhdysvaltalainen näyttelijä, joka tunnetaan rooleistaan Kyle McCartyna CBS:n televisiosarjassa "Amyn lailla" ja Lee McDermottina sarjassa "Täydelliset naiset".


title: Kevin Rahm

text: Rahm syntyi Mineral Wellsissa, Texasissa mormoniperheeseen. Rahm on tehnyt lähetystyötä muun muassa Ranskassa, Sveitsissä ja Intian valtameren saarilla (Mauritius ja Réunion) vuosina 1990–1992. Palattuaan Yhdysvaltoihin Rahm opiskeli lakia Brighamin yliopistossa ennen kuin vaihto opintonsa draamaan. Vuonna 1994 Rahm sai parhaan college-näyttelijän "Irene Ryan" -palkinnon ja vuonna 1996 keskeytti yliopisto-opintonsa voidakseen keskittyä näyttelijänuraansa Hollywoodissa.


title: Kevin Rahm

text: Rahm esitti Nicole de Boerin hahmo veljeä Norco Tigania ohjelman "" jaksossa ”Prodigal Daughter”. Hän on myös esittänyt 'meedio'-potilasta "Greyn anatomian" ensimmäisellä kaudella.


title: Kevin Rahm

text: Syyskuussa 2006 Rahm sai roolin CSI:n seitsemännen kauden kaksiosaiseen avausjaksoon. 21. lokakuuta 2007 Rahm teki ensimmäisen esiintymisensä uutena Wisteria Lanen asukkaana, Lee McDermottina ABC:n draamasarjassa "Täydelliset naiset". Rahmin esittämä hahmo Lee on homo ja hänellä on aviomies Bob Hunter (Tuc Watkins).


title: Kevin Rahm

text: Rahm on myös vieraillut suositun komediasarjan "Frendit" kahdeksannen kauden jaksossa ”The One with Rachels Date”, jossa hän näytteli Monican kokkia, Timiä. Hänet nähdään myös draamasarjan "Ilman johtolankaa" jaksossa 701, jossa hänen esittämä henkilöhahmo, Ryan Mitchell, on kadonnut.


title: HMAS Stuart (D00)

text: HMAS Stuart (viirinumerot G46, F20, D00 ja I00) oli Australian laivaston hävittäjä toisessa maailmansodassa. Alus oli alun perin Britannian kuninkaallisen laivaston Scott-luokan laivueenjohtaja "HMS Stuart", joka siirrettiin 11. lokakuuta 1933 Australian laivastolle.


title: HMAS Stuart (D00)

text: Alus tilattiin huhtikuussa 1917 Hawthorn Leslie and Companyltä Wallsendistä osana vuosien 1916–1917 laivasto-ohjelmaa. Aluksen köli laskettiin 18. lokakuuta, ja se laskettiin vesille 22. elokuuta 1918. Alus valmistui vielä saman vuoden lopulla 1. joulukuuta.


title: HMAS Stuart (D00)

text: "HMS Stuartin" valmistuttua 22. elokuuta 1918 se palveli pääosan ajasta Välimeren laivaston 2. hävittäjälaivueessa. Alus poistettiin palveluksesta toukokuussa 1933.


title: HMAS Stuart (D00)

text: Australian hallitus päätti korvata laivastollaan olleet viisi S-luokan hävittäjää ("HMAS Stalwart", "HMAS Success", "HMAS Swordsman", "HMAS Tasmania" ja "HMAS Tattoo") ja laivueenjohtaja "HMAS Anzacin" lainaamalla Britanniasta uudempia aluksia. Amiraliteetti päätti luovuttaa V-luokan alukset "HMS Vampiren" ja "HMS Vendettan" sekä W-luokan alukset "HMS Voyagerin" ja "HMS Waterhenin". Lisäksi luovutettiin laivueenjohtajaksi Scott-luokan laivueenjohtaja "HMS Stuart".


title: HMAS Stuart (D00)

text: Luovutettavat alukset poistettiin 11. lokakuuta 1933 Portsmouthissa kuninkaallisen laivaston palveluksesta, ja ne otettiin samana päivänä palvelukseen Australian laivastoon. Alukset lähtivät 17. lokakuuta Chathamista "HMAS Stuartin" johdolla. Alukset matkasivat Suezin kanavan ja Singaporen kautta Sydneyyn, jonne ne saapuivat 21. joulukuuta.


title: HMAS Stuart (D00)

text: "HMAS Stuart" palveli Australian asemalla, kunnes se poistettiin palveluksesta 1. kesäkuuta 1938 Sydneyssä. Alus palasi palvelukseen Münchenin kriisin ajaksi 29. syyskuuta – 30. marraskuuta, minkä jälkeen se palasi reserviin. Se palasi palvelukseen 1. syyskuuta 1939 toisen maailmansodan sytyttyä komentajanaan H.M.L. Waller.


title: HMAS Stuart (D00)

text: Aluksen sodan ajan sijoituspaikaksi määrättiin elokuussa Singapore yhdessä Kiinan asemalta siirrettävien alusten kanssa. Se aloitti syyskuussa valmistautumisen sodan ajan tehtäviin. Alus oli sodan alun sukellusveneidentorjuntatehtävissä tukikohtanaan Sydney yhdessä "HMAS Waterhenin" ja "HMAS Vendettan" kanssa vuorotellen. Alus siirtyi 14. lokakuuta Singaporeen yhdessä "HMAS Waterhenin" ja "HMAS Vendettan" kanssa matkaten Darwinin ja Lombokinsalmen kautta, missä se kohtasi Fremantlesta lähteneet "HMAS Vampiren" ja "HMAS Voyagerin". Alukset joutuivat palaamaan seuraavana päivänä myrskyn vuoksi Brisbaneen. Ne jatkoitvat matkaansa 16. lokakuuta käyden pari päivää myöhemmin tankkaamassa Townsvillessä. Osasto ilmoittautui 22. lokakuuta Darwinissa, ja ne saapuivat 29. lokakuuta Singaporeen.


title: HMAS Stuart (D00)

text: "HMAS Stuart" määrättiin marraskuussa Välimeren laivastoon. Alus lähti 13. marraskuuta Singaporesta muiden Australian laivaston hävittäjien kanssa. Alus saapui 18. marraskuuta Colomboon "HMAS Waterhenin" kanssa, ja alukset jatkoivat 25. marraskuuta matkaansa Madagaskarille liittyäkseen risteilijä "HMS Gloucesteriin" ja Ranskan laivaston sluuppi "Rigault de Genouillyyn". Alus saapui 10. joulukuuta Adeniin ja 17. marraskuuta Maltalle aloittaen laivuepalveluksen.


title: Tuc Watkins

text: Charles Curtis ”Tuc” Watkins III (s. 2. syyskuuta 1966 Kansas City, Kansas, Yhdysvallat) on yhdysvaltalainen näyttelijä.


title: Tuc Watkins

text: Watkinsin isä on myyjä ja äiti on valokuvaaja. Watkins kävi koulua Indianan yliopistossa.


title: Tuc Watkins

text: Watkins aloitti uransa vierailemalla useissa eri televisiosarjoissa, mukaan lukien "Sisters" (3 jaksoa vuosina 1991–1992), "Baywatch" (1 jakso vuonna 1992) ja "Melrose Place" (1 jakso vuonna 1993). Watkins esitti huijaria nimeltä David Vickers ABC:n saippuasarjassa "One Life to Live" vuosina 1994–1996, jonka jälkeen hän liittyi televisiosarjan "General Hospital" näyttelijäkokoonpanoon tri Pierce Dormanina vuosiksi 1996–1997. Watkins alkoi näytellä Malcolm Laffleyta Showtimen sarjassa "Beggars and Choosers" koko sarjan kaksivuotisena aikana (1999–2001). Vuonna 1999 Watkins teki elokuvadebyyttinsä elokuvassa "Muumio" ja vieraili myöhemmin sarjoissa kuten "NYPD Blue" (2000), "Mullan alla" (2002) ja CSI (2002). Vuosien 2001 ja 2002 vierailuiden jälkeen Watkins liittyi sarjan "One Life to Live" kokoaikaiseksi vuosiksi 2003-2006 ja palasi sarjaan vierailevana tähtenä vuosina 2007, 2008 ja 2009. "Soap Opera Digest" nimesi Watkinsin kaikkein viihdyttävimmäksi miesnäyttelijäksi vuonna 2008.


title: Tuc Watkins

text: 21. lokakuuta 2007 Watkins esiintyi ensimmäisen kerran ABC:n primetime-sarjassa "Täydelliset naiset", jossa hän esittää Bob Hunteria, Wisteria Lanen naapuruston uutta asukasta. 4. marraskuuta 2007 Watkins vieraili televisiosarjassa "Todistettavasti syyllinen".


title: Mari Ahokoivu

text: Mari Ahokoivu (s. 1984 Kaustinen) on oululainen sarjakuvataiteilija, graafikko ja Suomen sarjakuvaseuran julkaiseman "Sarjainfo"-lehden entinen päätoimittaja. Ahokoivu on julkaissut verkossa sarjakuvia otsikolla "J'ai le réveil difficile" vuodesta 2003. Hän on julkaissut omakustanteita ja pienlehtiä sekä kirjamittaiset albumit "Sarjakuvantekijän opas" (BTJ, 2007) ja "Löydä minut tästä kaupungista" (Asema, 2009).


title: Mari Ahokoivu

text: Oulun sarjakuvaseura palkitsi Ahokoivun Skrew you -tunnustuksella 2014.


title: Egean yliopisto

text: Egean yliopisto () on yliopisto, joka toimii kuudella eri Egeanmeren saarella Kreikassa. Se on perustettu vuonna 1984.


title: Egean yliopisto

text: Yliopiston keskuspaikka on Mytilínissä Lesboksen saarella. Lisäksi yliopistolla on yksikkö Chíoksen pääkaupungissa Chíoksessa, Sýroksen Ermoúpolissa, Sámoksen Karlóvasissa, Límnoksen Mýrinassa sekä Ródoksen pääkaupungissa Ródoksessa.


title: Egean yliopisto

text: Yliopistossa on viisi tiedekuntaa ja yhteensä 16 laitosta. Niissä on yhteensä 15 477 opiskelijaa (vuonna 2014). Henkilökunnan määrä on 684.


title: Egean yliopisto

text: Yliopiston tiedekunnat ja niiden laitokset ovat:


title: Neil Paterson

text: Neil Paterson (31. joulukuuta 1915 Greenock, Skotlanti – 19. huhtikuuta 1995 Crieff, Skotlanti) oli brittiläinen kirjailija, käsikirjoittaja ja jalkapalloilija. Jalkapalloilijana hän pelasi muun muassa Dundee Unitedissa, ollen joukkueen kapteeni kaudella 1936–1937. Hän kuitenkin jätti jalkapallon pian tämän jälkeen, pyrkimyksenään tulla urheilutoimittajaksi.


title: Neil Paterson

text: Urheilutoimittajan ura keskeytyi toiseen maailmansotaan, jonka Paterson palveli pääasiassa miinanraivaajilla. Sodan jälkeen hän kirjoitti novelleja, joita käännettiin useille kielille. Vuonna 1948 Paterson julkaisi kirjan "The China Run", jonka W. Somerset Maugham valitsi The New York Timesissa vuoden kirjaksi.


title: Neil Paterson

text: Paterson kirjoitti vielä muun muassa romaanit "Thy Daughter" (1950) ja "Man on the Tightrope " (1953) sekä novellikokoelman "And Delilah" (1951) ennen keskittymistään elokuvakäsikirjoituksiin. Parhaan sovitetun käsikirjoituksen Oscar-palkinnon hän sai vuoden 1959 elokuvasta "Tilaa huipulla".


title: Lyndsy Fonseca

text: Lyndsy Marie Fonseca (s. 7. tammikuuta 1987) on yhdysvaltalainen näyttelijä, joka tunnetaan parhaiten rooleistaan televisiosarjoissa "Tunteita ja tuoksuja", "Täydelliset naiset", "Ensisilmäyksellä" ja "Nikita".


title: Lyndsy Fonseca

text: Fonseca syntyi Oaklandissa, Kaliforniassa ja varttui Alamedassa sekä Moragassa.


title: Lyndsy Fonseca

text: Moragassa Fonseca kiinnitti erään managerin/agentin huomion. Hän muutti Los Angelesiin vain 13-vuotiaana ja sai vuoden kuluttua roolin Colleen Carltonina "Tunteissa ja tuoksuissa". Hän sai rooliin kolmen vuoden sopimuksen, jonka myötä Fonsecan koko perhe muutti Los Angelesiin. Fonseca kävi kotikoulua seitsemännestä luokasta lähtien ja valmistui vuonna 2005.


title: Lyndsy Fonseca

text: Vuonna 2001 Fonseca sai roolin Colleen Carltonina CBS:n daytime-draamassa "Tunteita ja tuoksuja".


title: Lyndsy Fonseca

text: Fonseca sai myös sivuosan Ted Mosbyn tyttärenä sarjassa "Ensisilmäyksellä" ja Donnana HBO:n sarjassa "Big Love".


title: Lyndsy Fonseca

text: Syksyllä 2007 Fonseca liittyi ABC:n draamasarjan "Täydelliset naiset" näyttelijäkokoonpanoon Katherine Mayfairin (Dana Delany) tyttärenä.


title: Lyndsy Fonseca

text: Vuonna 2008 Fonseca oli yhdessä muiden "Täydellisten naisten" näyttelijöiden kanssa ehdokkaana Screen Actors Guildin palkintogaalassa parhaasta näyttelijäkokoonpanosta komediasarjassa.


title: Lyndsy Fonseca

text: Fonseca asuu tällä hetkellä Los Angelesissa isäpuolensa Reidin, äitinsä Liman ja siskonsa Hannahin kanssa. Fonseca on läheinen näyttelijäystävänsä Christel Khalilin kanssa.


title: Presidio of San Francisco

text: Presidio of San Francisco, alkuperäiseltä nimeltään El Presidio Real de San Francisco tai Royal Presidio of San Francisco, on puisto San Franciscossa, Kaliforniassa, Yhdysvalloissa. Puisto sijaitsee San Franciscon niemimaan pohjoiskärjessä ja kuuluu "Golden Gate National Recreation Area" -suojelu- ja virkistysalueeseen. Presidio perustettiin 17. syyskuuta 1776 Uuden Espanjan siirtomaavallan sotilaalliseksi keskukseksi. Tukikohdan alue siirtyi myöhemmin Meksikolle, joka puolestaan luovutti sen Yhdysvalloille vuonna 1848. Vähentääkseen maanpuolustuskuluja Yhdysvaltain kongressi päätti vuoden 1989 lopussa Presidion lakkauttamisesta. Sen alueen hallinta siirrettiin "National Park Servicelle". Presidio oli ollut 219 vuotta sotilasalueena, ja sen uusi käyttö sisältäisi sekä kaupallisia että julkisia palveluita. Vuonna 1996 kongressi perusti "Presidio Trust" -säätion, joka valvoo ja hallitsee alueella sisämaassa olevaa 80% osaa puiston maista. National Park Service hallinnoi rannikkokaistaletta, joka käsittää 20% koko alueesta. Kyseessä oli ensimmäinen tämän kaltainen hallintorakenne. Kongressin säätiölle antamaan toimeksiantoon kuului, että Presidiosta pitäisi tulla taloudellisesti omavarainen vuoteen 2013 mennessä. Päämäärä on saavutettu 8 vuotta etuajassa.


title: Presidio of San Francisco

text: Puistolle ovat ominaisia metsäalueet, kukkulat ja luonnonkauniit näkymät Golden Gaten sillalle, San Franciscon lahdelle ja Tyynellemerelle. Puistosta tuli "National Historic Landmark" vuonna 1962.


title: Presidio of San Francisco

text: Opastuskeskuksia hoitaa "National Park Service".


title: Presidio of San Francisco

text: Crissy Field Center on kaupunkiympäristössä toimiva ympäristökasvatuskeskus. Se tarjoaa monia koulutusohjelmia oppilaitoksille, julkisia työpajoja, iltapäivätoimintaa koululaisille, kesäleirejä ja paljon muuta. Keskuksesta on näkymä kunnostetulle marskimaalle. Keskuksen palveluihin kuuluvat vuorovaikutteiset ympäristönäyttelyt, medialaboratorio, lähdekirjasto, taidetyöpaja, tiedelaboratorio, kokoontumistila, opetuskeittiö, kahvila ja kirjakauppa. Opastuskeskuksen toiminnasta vastaa "Golden Gate National Parks Conservancy" -niminen yhteisö.


title: Presidio of San Francisco

text: Presidio oli alun perin espanjalaisten linnoitus. Tulevan linnoituksen paikan löysi Juan Bautista de Anza 28. maaliskuuta 1776. Linnoituksen rakensi José Joaquín Moraga joukkoineen myöhemmin samana vuonna. Vuonna 1783 Presidion varuskunnassa oli vain 33 miestä.


title: Presidio of San Francisco

text: Yhdysvaltain armeija valtasi Presidion Meksikon-Yhdysvaltain sodan alussa vuonna 1846. Valtauksen jälkeen Presidio avattiin virallisesti vuonna 1848 ja sinne tuli maavoimien monen yksikön päämaja ja osastoja. Viimeisin tulokas oli Yhdysvaltain Kuudes armeija. Useat kuuluisat Yhdysvaltain kenraalit, kuten William Sherman, George Henry Thomas ja John Pershing asuivat Presidiossa.


title: Presidio of San Francisco

text: Pitkän historiansa aikana Presidio oli mukana useimmissa Yhdysvaltain Tyynenmeren alueen sotatoimissa. Se oli maavoimien joukkojen tärkeä kokoontumispaikka silloin, kun Yhdysvallat miehitti Filippiinit Espanjan ja Yhdysvaltain välisessä sodassa. Tämä sota oli maan ensimmäinen suuri sotilaallinen operaatio Aasian – Tyynenmeren alueella.


title: Presidio of San Francisco

text: Presidio oli toisen maailmansodan aikana Yhdysvaltain länsiosan puolustuksen keskus. Sodan aikainen surullisenkuuluisa määräys internoida amerikanjapanilaiset, myös oman maan kansalaiset, allekirjoitettiin Presidiossa. Kun Presidio vuonna 1995 suljettiin, se oli pisimpään yhtäjaksoisesti toiminut sotilastukikohta Yhdysvalloissa.


title: Presidio of San Francisco

text: Presidiossa toimi 1890-luvulta asti "Letterman Army Medical Center (LAMC)" () Sairaala nimettiin Jonathan Lettermanin mukaan vuonna 1911, Letterman oli Sisällisodan aikaisen "Potomacin armeijan" () lääketieteellinen johtaja. LAMC oli mukana kaikissa Yhdysvaltain ulkomaisissa konflikteissa 20. vuosisadan aikana ja antoi tuhansille sodassa haavoittuneille laadukasta hoitoa.


title: Presidio of San Francisco

text: Presidiossa on myös sotilashautausmaa "San Francisco National Cemetery", toinen jäljellä olevista hautausmaista, jotka sijaitsevat kaupungin rajojen sisäpuolella. Sinne haudattujen sotilaiden joukossa on kenraali Fedreick Funston, Espanjan ja Yhdysvaltain välisen sodan ja Filippiinien ja Yhdysvaltain välisen sodan sankari. Hän oli Presidion komentajana, kun vuoden 1906 maanjäristys vavisutti San Franciscoa. Viimeisen leposijansa on sieltä saanut myös kenraali Irvin McDowell, joka komensi Unionin armeijaa Sisällissodan alussa ja hävisi Konfederaatiolle Bull Runin ensimmäisessä taistelussa (Manassasin ensimmäisessä taistelussa). Kun hän jäi eläkkeelle, hän muutti Kaliforniaan ja kuoli sydänkohtaukseen vuonna 1885.


title: Presidio of San Francisco

text: Laivaston sairaala () hoiti kauppamerenkulun merimiesten hautausmaata noin 90–230 metrin päässä sairaalakiinteistöstä. Historioitsijat arvioivat kaupungin asiakirjojen perusteella, että hautausmaa oli käytössä vuodesta 1885 vuoteen 1912. Osana "Trails Forever" () -aloitetta Parks Conservancy, National Park Service ja Presidio Trust yhdessä rakentavat kävelypolun hautausmaan eteläpuolta myötäillen. Polun varrelle tulee paikan historiasta kertovia viittoja.


title: Presidio of San Francisco

text: Presidiossa on myös neljä puroa, joita puistonhoitajat ja vapaaehtoiset kunnostavat. Tarkoituksena on saattaa puronvarsien habitaatit entiselleen. Purot ovat Lobos Creek (), Dragonfly Creek (), El Polin Spring ) ja Coyote Gulch.).


Ligue Professionnelle 1 -kausi 2002–2003 oli Tunisian jalkapallon pääsarjan 48. kausi, joka päättyi Espérancen historian 18 mestaruuteen. Se oli joukkueen kuudes peräkkäinen mestaruus. Liigassa toiseksi tullut ES Sahel jäi Esperancesta 19 pisteen päähän. Maalikuninkuuden voitti Stade Tunisienin Mohamed Selliti 12 maalilla.


title: Kīlauean majakka

text: Kīlauean majakka on Havaijilla, Kauain saaren pohjoisimmassa kohdassa sijaitseva vuonna 1913 rakennettu majakka. Pearl Harboriin kohdistuneen hyökkäyksen jälkeen majakka oli pimennettynä koko toisen maailmansodan ajan. Majakan automatisoinnin yhteydessä 1970-luvun puolivälissä alkuperäinen Fresnel-linssi vaurioitui korjauskelvottomaksi ja majakan viereen pystytettiin vuonna 1976 kolme metriä korkean pylvään päähän moderni pyörivä loisto.


title: Alexander Roslin

text: Alexander Roslin (15. heinäkuuta 1718 Malmö – 5. heinäkuuta 1793 Pariisi) oli ruotsalainen muotokuvamaalari, joka työskenteli vuodesta 1752 pääasiassa Pariisissa Ranskassa, missä hän omaksui hienostuneen rokokoo-tyylin. Erityisesti hänen maalauksiensa tekstiilien käsittelyä on kutsuttu loisteliaaksi.. Roslin oli ajan aristokratian ja sivistyneistön suosiossa, ja hän maalasi muun muassa Ruotsin kuninkaan Kustaa III:n, Venäjän keisarinnan Katariina Suuren ja Carl von Linnén muotokuvat. Hänet kutsuttiin vuonna 1767 Ranskan akatemian jäseneksi. Hänen töitään on nähtävissä Tukholman Kansallismuseossa. Kolme Roslinin teosta kuuluu Suomen Kansallisgallerian kokoelmiin.


title: DJK Würzburg

text: DJK Würzburg e.V. on würzburgilainen urheiluseura, joka tunnetaan parhaiten koripallojaostostaan. Seuran tunnetuin urheilija on Dirk Nowitzki.


title: DJK Würzburg

text: Seura perustettiin vuonna 1920 Würzburgissa. Natsi-aikana seuran toiminta kiellettiin, mutta vuoden 1948 jälkeen seuran toiminta jatkui taas. Seuran suurinta kasvuaikaa oli 1960–luku, jolloin siitä kehittyi Saksan suurin DJK-urheiluliittoon kuulunut seura. DJK Würzburgin yleisurheilujaosto saavutti myös paljon kansallista menestystä. 1990–luvulla seuran nais- ja miesjoukkueet nousivat koripallon pääsarjaan. Miesten joukkue pelasi Basketball-Bundesligassa kauteen 2004–2005 saakka, jolloin se putosi talousvaikeuksien rasittamana pääsarjasta.


title: Mr. Cheeks

text: Mr. Cheeks on yhdysvaltalainen rap-artisti, joka tunnetaan parhaiten The Lost Boyz -ryhmän jäsenenä ja sooloartistina.


title: Luettelo 20th Century Foxin elokuvista

text: Tämä on luettelo 20th Century Foxin tuottamista elokuvista. 20th Century Fox syntyi 1935, kun "Fox Film Corporation" (perustettu 1915) ja "Twentieth Century Pictures" (perustettu 1932) fuusoituivat.


title: Luettelo 20th Century Foxin elokuvista

text: Listassa on merkitty sulkuihin vuosiluvun ja muiden täsmennystietojen lisäksi myös vaihtoehtoinen suomenkielinen nimi, sillä jotkut elokuvat on teatterilevityksen jälkeen nimetty uudestaan esimerkiksi televisio- tai videolevitystä varten.


title: Luettelo 20th Century Foxin elokuvista

text: Asteriskillä (*) merkityt elokuvat ovat public domainissa.